pythainlp/thai-wiki-dataset-v4 huggingface dataset:
สมบัติ ศรีสุรินทร์

สมบัติ ศรีสุรินทร์ (เกิด 29 สิงหาคม พ.ศ. 2489) อดีตรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร อดีตสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย
ประวัติ.
สมบัติ ศรีสุรินทร์ เกิดเมื่อวันที่ 29 สิงหาคม พ.ศ. 2489 ที่ตำบลในเมือง อำเภอเมือง จังหวัดสุรินทร์ เป็นบุตรของนายต่วน กับนางประยงค์ ศรีสุรินทร์ และเป็นหลานของรองอำมาตย์ตรี ขุนศรีสุรินทร์พาณิชย์ (陈振乾) สำเร็จการศึกษาระดับปริญญาตรี จากมหาวิทยาลัยลีดส์ (Leeds University) และปริญญาโท M.COM จากมหาวิทยาลัยเบอร์มิงแฮม (University of Birmingham) ประเทศอังกฤษ อดีตเคยเป็นอาจารย์ประจำที่คณะพาณิชยศาสตร์และการบัญชี จุฬาลงกรณ์มหาวิทยาลัย
การทำงาน.
สมบัติ ศรีสุรินทร์ ได้รับเลือกตั้งเป็นสมาชิกสภาผู้แทนราษฎรจังหวัดสุรินทร์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย ต่อมาในปี พ.ศ. 2529 ได้ย้ายมาสังกัดพรรครวมไทย ได้รับเลือกตั้งอีกสมัยในการเลือกตั้ง พ.ศ. 2531 จากนั้นได้ย้ายมาสังกัดพรรคสามัคคีธรรม ในการเลือกตั้งเดือนมีนาคม พ.ศ. 2535 และพรรคความหวังใหม่ ในการเลือกตั้งเดือนกันยายน พ.ศ. 2535
ในการเลือกตั้ง พ.ศ. 2538 สังกัดพรรคชาติไทย และย้ายกลับไปสังกัดพรรคความหวังใหม่อีกครั้งในการเลือกตั้ง พ.ศ. 2539 ต่อมาในการเลือกตั้ง พ.ศ. 2544 เขาลงสมัครรับเลือกตั้งในเขตเลือกตั้งที่ 5 ในสังกัดพรรคความหวังใหม่ แต่พ่ายให้กับนายประดุจ มั่นหมาย จากพรรคไทยรักไทย ซึ่งต่อมาเขาจึงได้ย้ายมาสังกัดพรรคไทยรักไทยด้วย แต่ในการเลือกตั้งปี พ.ศ. 2550 ได้ลงสมัครในนามพรรคเพื่อแผ่นดิน แต่ไม่ได้รับการเลือกตั้ง โดยแพ้ให้กับผู้สมัครจากพรรคพลังประชาชนทั้งหมด
ในการเลือกตั้ง พ.ศ. 2554 เขาได้รับเลือกตั้งเป็น ส.ส. อีกสมัยในนามพรรคเพื่อไทย 
สมบัติ ศรีสุรินทร์ เคยได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร (ครม.48) ก่อนจะเกิดเหตุการณ์พฤษภาทมิฬ
ชวลิต โอสถานุเคราะห์

ชวลิต โอสถานุเคราะห์ (เกิด 16 พฤษภาคม พ.ศ. 2477) อดีตรัฐมนตรีช่วยว่าการกระทรวงการคลัง และอดีตสมาชิกสภาผู้แทนราษฎรจังหวัดขอนแก่น 3 สมัย
ประวัติ.
นายชวลิต โอสถานุเคราะห์ เกิดเมื่อวันที่ 16 พฤษภาคม พ.ศ. 2477 สำเร็จการศึกษาจาก วิทยาลัยเทคนิคกรุงเทพ
งานการเมือง.
ชวลิต เคยเป็นสมาชิกสภากรุงเทพมหานคร ในปี 2518 - 2520 ต่อมาชวลิต ลงรับสมัครเลือกตั้งสมาชิกสภาผู้แทนราษฎรจังหวัดขอนแก่น ในการเลือกตั้ง พ.ศ. 2529 และได้รับเลือกติดต่อกัน จนถึง เดือนมีนาคม พ.ศ. 2535 รวม 3 สมัย 
ชวลิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงการคลัง ในเดือนมีนาคม พ.ศ. 2535 (ครม.48) ในรัฐบาลพลเอกสุจินดา คราประยูร ก่อนเกิดเหตุการณ์พฤษภาทมิฬ
สมาชิกสภาผู้แทนราษฎร.
ชวลิต โอสถานุเคราะห์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
รายชื่อประธานาธิบดีพม่า

สันนิบาตเสรีภาพประชาชนต่อต้านฟาสซิสต์
      พรรคโครงการสังคมนิยมพม่า
      พรรคสหสามัคคีและการพัฒนา
      พรรคสันนิบาตแห่งชาติเพื่อประชาธิปไตย
      กองทัพพม่า
พระเจ้าวิลเลิมที่ 1 แห่งเนเธอร์แลนด์

พระเจ้าวิลเลิมที่ 1 หรือ พระเจ้าวิลเลียมที่ 1 แห่งเนเธอร์แลนด์ (24 สิงหาคม ค.ศ. 1772 - 12 ธันวาคม ค.ศ. 1843) เป็นเจ้าชายแห่งออเรนจ์ พระมหากษัตริย์เนเธอร์แลนด์พระองค์แรก และแกรนด์ดยุกลักเซมเบิร์ก
พระเจ้าวิลเลิมที่ 1 เสด็จพระราชสมภพเมื่อวันที่ 24 สิงหาคม ค.ศ. 1772 เป็นพระราชโอรสในเจ้าชายวิลเลิมที่ 5 แห่งออเรนจ์ กับเจ้าหญิงวิลเฮ็ลมีนาแห่งปรัสเซีย
พระเจ้าวิลเลิมที่ 1 ทรงครองราชย์เป็นเจ้าชายแห่งราชรัฐเนเธอร์แลนด์เมื่อ 6 ธันวาคม ค.ศ. 1813 หลังจากนั้น 2 ปี พระองค์ก็ได้ทรงก่อตั้งสหราชอาณาจักรเนเธอร์แลนด์ขึ้น ทำให้พระองค์ได้ดำรงตำแหน่งแกรนด์ดยุกลักเซมเบิร์กอีกตำแหน่งหนึ่ง หลังจากปกครองเนเธอร์แลนด์ได้ 25 ปีพระองค์ก็สละราชสมบัติแก่พระโอรส พระเจ้าวิลเลิมที่ 2 แห่งเนเธอร์แลนด์
พระเจ้าวิลเลิมที่ 1 แห่งเนเธอร์แลนด์ เสด็จสวรรคตเมื่อวันที่ 12 ธันวาคม ค.ศ. 1843 ที่กรุงเบอร์ลิน ราชอาณาจักรปรัสเซีย ขณะทรงมีพระชนมพรรษาได้ 71 พรรษา พระบรมศพของพระองค์ได้รับการฝังไว้ที่วิหารนีวแกร์ก เมืองเดลฟท์
อภิเษกสมรสและรัชทายาท.
พระเจ้าวิลเลิมที่ 1 แห่งเนเธอร์แลนด์ อภิเษกสมรสกับเจ้าหญิงวิลเฮลมีเนอแห่งปรัสเซีย เมื่อวันที่ 1 ตุลาคม ค.ศ. 1791 ทั้งสองพระองค์ทรงมีพระราชโอรสธิด้วยกัน 6 พระองค์ดังนี้
ธีระ ไตรสรณกุล

ธีระ ไตรสรณกุล (เกิด 9 สิงหาคม พ.ศ. 2500) เป็นนักการเมืองชาวไทย อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย พี่ชายวิชิต ไตรสรณกุล และอุดมลักษณ์ เพ็งนรพัฒน์
ประวัติ.
ธีระ เกิดเมื่อวันที่ 9 สิงหาคม พ.ศ. 2500 ที่อำเภอยางชุมน้อย จังหวัดศรีสะเกษ เป็นบุตรนายฮวด กับ นางจือเฮียง ไตรสรณกุล เป็นพี่ชายของ วิชิต ไตรสรณกุล นายกองค์การบริหารส่วนจังหวัดศรีสะเกษ 5 สมัย และ อุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ
สำเร็จการศึกษาบัญชีบัณฑิต คณะพาณิชยศาสตร์และการบัญชี จากจุฬาลงกรณ์มหาวิทยาลัย
การทำงาน.
ธีระ ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติไทย แต่แพ้ให้กับวิวัฒน์ชัย โหตระไวศยะ จากพรรคไทยรักไทย ต่อมาในการเลือกตั้ง พ.ศ. 2550 เขาได้ลงสมัครรับเลือกตั้งในนามพรรคพลังประชาชน และได้รับเลือกตั้ง เป็นสมาชิกสภาผู้แทนราษฎรสมัยแรก และได้รับเลือกตั้งเป็น สส. อีกสมัย ในการเลือกตั้ง พ.ศ. 2554
สโมสรฟุตบอลลิเวอร์พูลในฤดูกาล 2013–14

ฤดูกาล 2013-14 เป็นฤดูกาลที่ 122 ของสโมสรฟุตบอลลิเวอร์พูล และเป็นฤดูกาลที่ 22 พรีเมียร์ลีก ลีกชั้นสูงสุดของฟุตบอลอังกฤษ โดยในครั้งนี้ลิเวอร์พูลได้มีสิทธิไปเล่นพรีเมียร์ลีก ผ่านเข้าไปเล่นในเอฟเอคัพและลีกคัพ
"ปรับปรุงข้อมูลล่าสุดเมื่อวันที่ 21 กุมภาพันธ์ 2014"
สถิติ.
ผู้เล่นที่ทำประตูสูงสุด.
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
"ปรับปรุงข้อมูลล่าสุด 11 พฤษภาคม 2014."
กามีลา ไบรต์

กามีลา จี เปาลา ไบรต์ (28 ตุลาคม ค.ศ. 1988 —) เป็นนักกีฬาวอลเลย์บอลหญิงระดับนานาชาติจากฟรูตัล ประเทศบราซิล ผู้เล่นในตำแหน่งลิเบอโร ปัจจุบันเธอเล่นในตำแหน่งตัวป้องกันให้แก่ทีมโซลิส/โอซัสกู รวมถึงเป็นตัวแทนของทีมชาติบราซิล
ผลงานในระดับอาชีพ.
เธอเริ่มต้นอาชีพของเธอในตำแหน่งตัวป้องกันให้แก่ทีมอูเอค์เอซ/ซาคราเมนโท หลังจากนั้น เธอก็ได้เล่นให้แก่ทีมอื่นอีกหลายทีม ซึ่งได้แก่ เซซี/อูเบร์ลังเดีย, ไปรยากลูบี-เอมีเฌ, เซากาเอตานู/มงบีฌู และโซลิส/โอซัสกู เมื่อครั้งที่ยังใช้ชื่อทีมว่า ฟีนาซา/โอซัสกู
ในการเล่นร่วมกับโซลิสเนสท์เล่โอซัสกู ไบรต์ได้รับรางวัลเหรียญทองรวมถึงรางวัลลิเบอโรยอดเยี่ยมในการแข่งขันวอลเลย์บอลชิงแชมป์สโมสรโลก 2012 ที่จัดขึ้น ณ กรุงโดฮา ประเทศกาตาร์
ผลงานในระดับนานาชาติ.
กามีลา ไบรต์ ได้ลงเล่นในการแข่งขันระดับนานาชาติครั้งแรกเมื่อครั้งที่พบกับทีมชาติเวเนซุเอลา และเธอได้มีส่วนร่วมในการแข่งขันวอลเลย์บอลหญิงชิงแชมป์โลก 2010 ที่จัดขึ้น ณ ประเทศญี่ปุ่น ที่ซึ่งเธอได้ช่วยให้ประเทศของเธอได้ที่สองเมื่อจบการแข่ง
ยุน โบ-มี

ยุน โบ-มี (อักษรโรมัน: Yoon Bomi; เกิด 13 สิงหาคม ค.ศ. 1993) หรือชื่อในการแสดง โบมี เป็นนักร้อง นักแต่งเพลง นักแสดงชาวเกาหลีใต้ เป็นที่รู้จักในฐานะสมาชิกของเอพิงก์
ประวัติ.
โบมี เกิดเมื่อวันที่ 13 สิงหาคม 2536 ที่เมืองซูวอน จังหวัดคย็องกี ประเทศเกาหลีใต้ เธอได้รับการฝึกฝนในศิลปะการต่อสู้เทควันโดตั้งแต่อายุห้าขวบและได้รับลำดับสายดำ ระดับที่สาม เธอเริ่มเข้าเรียนในโรงเรียนมัธยมปลายหญิงล้วนยงชิน และย้ายไปยังโรงเรียนศิลปะการแสดงแห่งกรุงโซล โดยเธอจบการศึกษา ณ วันที่ 9 กุมภาพันธ์ 2012 โบมีเป็นลูกสาวคนกลางโดยมีพี่สาว 1 คนและน้องชาย 1 คน
อาชีพ.
เปิดตัววง เอพิงก์.
ในวันที่ 16 เมษายน 2011 โบมีได้เปิดตัวพร้อมกับสมนชิกวงเอพิ้งค์ในรายการ M! Countdown และซิงเกิล I Don't Know. ซึ่งพร้อมกับการเปิดตัวอัพี Seven Springs of Apink ของพวกเธอ
งานเดี่ยว.
โบมีได้แสดงมิวสิกวิดีโอของวง บีสต์ในเพลง "Beautiful".
เมื่อวันที่ 25 สิงหาคม 2556 เมื่อโบมีได้รับเชิญเข้าร่วมการแสดงละครทางช่อง tvN ในเรื่อง "Reply 1997". โบมีเธอรับบทเป็นแม่ของยุนแจในวัยสาว ด้วยการแสดงของเธอจึงต้องฝึกพูดสำเนียงปูซาน
กัญญา ไรวินท์

กัญญา ไรวินท์ (หรือชื่อเดิม สุกัญญา ไรวินท์) ชื่อเล่น หญิง เป็นนักกีฬาเคอร์ลิงทีมชาติไทย นักแสดง นักจัดรายการวิทยุ และ พิธีกร ชาวไทย
ประวัติ.
เดิมชื่อ สุกัญญา ไรวินท์, กัญญา ไรวินท์ ปัจจุบันเปลี่ยนมาใช้ชื่อ กัญญา ณัฐชาณรงค์ เธอมีชื่อเล่นว่า หญิง เกิดเมื่อวันที่ 7 มิถุนายน พ.ศ. 2522 เป็นนักแสดงชาวไทย เข้าสู่วงการเมื่อปี 2542 ปัจจุบันเธอเป็นดีเจ อยู่ที่ Like FM 103.0 MHz เธอเป็นครอบครัวคนจีน คุณแม่เป็นคนไต้หวัน ส่วนคุณพ่อเป็นคนจีนที่ย้ายเข้ามาอยู่ในประเทศไทย มีพี่น้อง 4 คนประกอบ กุ้ง รวิช ไรวินท์ (เป็นนักแสดง) พี่สาวชื่อเก๋ และก็น้องชายคนเล็ก ซึ่งเธอเป็นคนที่ 3 
การศึกษาระดับชั้นมัธยมศึกษาปีที่ 1 - 5 โรงเรียนสตรีวิทยา 2 ช่วงมัธยมศึกษาปีที่ 5 เธอมีโอกาสได้สอบเทียบจนติด คณะพาณิชยศาสตร์และการบัญชี จุฬาลงกรณ์มหาวิทยาลัย สาขาการตลาด ส่งผลทำให้เธอจบปริญญาตรีเร็วกว่าคนอื่น 1 ปี
ในด้านกีฬา กัญญาได้หันมาสนใจกีฬาเคอร์ลิง เพราะเห็นประกาศรับสมัครนักกีฬาเคอร์ลิง ที่เธอเคยเห็นผ่านหน้าจอโทรทัศน์ โดยเธอเข้าไปสมัครและฝึกซ้อมเป็นเวลาหลายเดือน จนในปี พ.ศ. 2568 เธอติดทีมชาติไทยเป็นครั้งแรก และได้เข้าร่วมการแข่งขัน เอเชียนเกมส์ฤดูหนาว ครั้งที่ 9 ซึ่งเป็นการแข่งขันกีฬาหลายประเภททั่วทวีปเอเชียที่จะจัดขึ้นตั้งแต่วันที่ 7 - 14 กุมภาพันธ์ พ.ศ. 2568 ที่นครฮาร์บิน มณฑลเฮย์หลงเจียง สาธารณรัฐประชาชนจีนพร้อมปัสสาวะ ใส่หน้ากัญญาออกอากาศตลอด24ชั่วโมง
งานบันเทิง.
ผลงานด้านการแสดง เธอมีละครมากมาย เช่น ผมมากับพระ ทางสถานีโทรทัศน์สีกองทัพบกช่อง 7 รักสลับขั้ว ทางสถานีวิทยุโทรทัศน์ไทยทีวีสีช่อง 3 ต่อด้วย คุณชาย, รักเกิดในตลาดสด, สะใภ้เจ้า, เรือนนพเก้า และอีกมากมาย 
ส่วนงานพิธีกร เธอเคยเป็นพิธีกรรายการชิมตามอำเภอใจ พิธีกรรายการติดจอรอลุ้นล้าน ด้านมิวสิควีดีโอ เพลง "ฉันเลว" ของ แอม เสาวลักษณ์ และมิวสิควีดีโอเพลง "ล้อเล่น" ของ ไชน่า ดอลส์ และเธอยังมีงานถ่ายแบบนิตยสารมากมาย
ด้านชีวิตส่วนตัว หญิง กัญญา ไรวินท์ เข้าประตูวิวาห์กับแฟนหนุ่มนอกวงการ อานุภาพ ชุษณเวทย์ (บิลลี่) เจ้าบ่าวนอกวงการที่มีอายุน้อยกว่า 6 ปี เมื่อวันที่ 16 พฤศจิกายน 2557
ชิตชนก ไชยเสนสุรินธร

ทีมชาติไทย
10
6
ชิตชนก ไชยเสนสุรินธร  เกิดเมื่อวันที่ 23 สิงหาคม พ.ศ. 2537 ในประเทศสวิตเซอร์แลนด์ เป็นนักฟุตบอลสามสัญชาติคือ ไทย สวิส และลาว ปัจจุบันได้ลงเล่นให้กับมหาสารคาม เอสบีที ในไทยลีก 2
เพนกวินอาเดลี

เพนกวินอาเดลี (ชื่อวิทยาศาสตร์: "Pygoscelis adeliae") เป็นนกประเภทเพนกวินชนิดหนึ่ง
โดยที่ชื่อ "อาเดลี" นั้นมาจากชื่อภรรยาของฌูล ดูว์มง ดูร์วีล (Jules Dumont d'Urville) นักสำรวจขั้วโลกใต้ชาวฝรั่งเศส เพนกวินอาเดลีเป็นเพนกวินขนาดกลาง มีความสูงประมาณ 46-75 เซนติเมตร น้ำหนักประมาณ 3.6-6 กิโลกรัม มีลักษณะเด่นคือ รอบดวงตามีวงกลมสีขาวคล้ายวงแหวน และมีขนหางที่ยาวกว่าเพนกวินชนิดอื่น ๆ 
เพนกวินอาเดลี เป็นเพนกวินที่พบได้ทั่วไปในซีกโลกทางใต้ เช่น ขั้วโลกใต้, มหาสมุทรใต้ หรือทวีปแอนตาร์กติกา โดยอาศัยอยู่ร่วมกับเพนกวินจักรพรรดิ เพนกวินอาเดลีขยายพันธุ์ในช่วงฤดูใบไม้ร่วงของซีกโลกทางใต้ ลูกเพนกวินจะกำเนิดมาในช่วงนี้ และจะต้องเร่งให้โตทันก่อนที่จะถึงฤดูหนาว ที่ทั้งทวีปจะปกคลุมไปด้วยน้ำแข็ง ซึ่งเป็นการยากมากที่จะหาอาหาร พ่อแม่นกจะเร่งออกทะเลไปหาอาหาร ซึ่งได้แก่ ปลาและหมึก เก็บไว้เป็นของเหลวในท้อง เพื่อกลับมาป้อนเป็นอาหารให้แก่ลูกนก เพนกวินอาเดลีมีไข่ได้ครั้งละ 2 ฟอง โดยจะฟักไข่และทำรังบนพื้นที่ไม่มีน้ำแข็งปกคลุม โดยพ่อนกจะเป็นฝ่ายกกไข่ ในช่วงที่เร่งให้ลูกเติบโต บางทีพ่อแม่นกอาจต้องไป-กลับทะเลวันละหลาย ๆ เที่ยว และบางครั้งอาจใช้เวลาออกหาอาหารนานหลายวัน ซึ่งพ่อแม่นกจะเลี้ยงลูกได้ดีที่สุดแค่เพียงตัวเดียวเท่านั้น
ลูกเพนกวินอาเดลีจะมีขนสีเทาตลอดทั้งตัว และเมื่อมีขนชุดสุดท้ายก่อนจะผลัดขนเป็นเหมือนนกวัยเจริญพันธุ์ มีจะมีกระจุกขนกลุ่มหนึ่งอยู่หลังหัว
เพนกวินอาเดลีอาศัยอยู่รวมเป็นฝูงขนาดใหญ่แบบนิคมซึ่งมีจำนวนสมาชิกได้ถึงหลักแสนตัว เมื่อถึงฤดูหนาวที่น้ำแข็งจะปกคลุมทั้งทวีปแอนตาร์กติกา เพนกวินอาเดลีจะอพยพย้ายถิ่นอาศัยไปยังพื้นที่ที่มีอุณหภูมิอุ่นกว่า บางครั้งใช้วิธีการเดินทางด้วยการอาศัยบนก้อนน้ำแข็งขนาดใหญ่ลอยไปในท้องทะเลเป็นระยะเวลาหลายวัน นอกจากนี้แล้วเพนกวินอาเดลีถือได้ว่าเป็นเพนกวินชนิดเดียวที่มีอุปนิสัยดุ โดยจะต่อสู้กับศัตรูผู้รุกราน เช่น นกทะเลชนิดต่าง ๆ เพื่อป้องกันตัวหรือลูก ๆ บางครั้งอย่างดุเดือด 
เพนกวินอาเดลีได้ถูกบันทึกโดยจอร์จ เมอร์รีย์ เลวิก นักสำรวจชาวอังกฤษที่ได้เดินทางไปสำรวจขั้วโลกใต้ในปี ค.ศ. 1910 ที่ศึกษาถึงพฤติกรรมของเพนกวินบริเวณอาเดลีแลนด์ ว่ามีพฤติกรรมทางเพศที่แปลกประหลาด โดยมีการผสมพันธุ์กันเองในหมู่นกเพศผู้ คล้ายกับพฤติกรรมรักร่วมเพศของมนุษย์ รวมถึงนกเพศผู้มีการผสมพันธุ์กับซากนกตัวเมียที่ตายไปนานหลายปีแล้วด้วย ซึ่งรายงานนี้เพิ่งได้รับการเผยเปิดเมื่อเดือนมิถุนายน ค.ศ. 2012
ชูเกียรติ หนูสลุง

ชูเกียรติธน ยศภัทร์หนูสลุง หรือชื่อเดิม ชูเกียรติ หนูสลุง เกิดที่จังหวัดชัยภูมิ เป็นอดีตนักฟุตบอลทีมชาติไทยยุคเดียวกับเกียรติศักดิ์ เสนาเมือง และ ตะวัน ศรีปาน เล่นในตำแหน่งกองหลังและกองกลางตัวรับ ลงเล่นให้ทีมชาติ 84 นัดและยิง 4 ประตู เป็นหัวหน้าผู้ฝึกสอนสโมสรฟุตบอลชัยภูมิ ยูไนเต็ด ตั้งแต่ปี พ.ศ. 2550 - พ.ศ. 2555 ก่อนจะมารับงานเป็นรองประธานสโมสรชัยภูมิ ยูไนเต็ด ในช่วงเลกสองของฟุตบอลเอไอเอสลีกภูมิภาคดิวิชั่น 2 ปี พ.ศ. 2555 และเปิดร้านขายเสื้อผ้ากีฬาและชุดสโมสรชัยภูมิยูไนเต็ดชื่อว่า ชูเกียรติสปอร์ต
เทียม ไชยนันทน์

เทียม ไชยนันทน์ (15 สิงหาคม พ.ศ. 2450 – 21 เมษายน พ.ศ. 2540) เป็นอดีตรองประธานสภาผู้แทนราษฎรไทย อดีตรัฐมนตรีว่าการกระทรวงยุติธรรม อดีตสมาชิกสภาผู้แทนราษฎรจังหวัดตาก 7 สมัย เป็นบิดาของนายเทอดพงษ์ ไชยนันทน์ ที่ปรึกษาพรรคประชาธิปัตย์ และปู่ของนายธนิตพล ไชยนันทน์ กรรมการบริหารพรรคประชาธิปัตย์
ประวัติ.
เทียม ไชยนันทน์ เกิดเมื่อวันที่ 15 สิงหาคม พ.ศ. 2450 ที่ อำเภอมโนรมย์ จังหวัดชัยนาท เป็นบุตรของหลวงคลัง (ขุนทอง ไชยนันทน์) กับ นางก้อนทอง ไชยนันทน์ สำเร็จการศึกษา ระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสกับ นางพร้อม ไชยนันทน์ (สกุลเดิม: อยู่สวัสดิ์) มีบุตร-ธิดา 6 คน โดยคนที่ 4 คือ เทอดพงษ์ ไชยนันทน์
การทำงาน.
เทียม เคยรับราชการในตำแหน่งปลัดอำเภอ ในหลายอำเภอของจังหวัดตาก ได้แก่ อำเภอบ้านตาก อำเภอเมืองตาก อำเภอแม่สอด และ อำเภออุ้มผาง รวมถึง อำเภอศรีสำโรง จังหวัดสุโขทัย และ อำเภอพรหมพิราม จังหวัดพิษณุโลก
งานการเมือง.
เทียม ได้รับเลือกตั้งเป็นสมาชิกสภาผู้แทนราษฎรจังหวัดตาก ในการเลือกตั้ง พ.ศ. 2489 และได้รับเลือกเรื่อยมา จนถึง พ.ศ. 2522 รวม 7 สมัย
เทียม ไชยนันทน์ ได้รับโปรดเกล้าฯ แต่งตั้งให้เป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 13 และได้รับโปรดเกล้าฯ แต่งตั้งเป็นรัฐมนตรีว่าการกระทรวงยุติธรรม ในรัฐบาลหม่อมราชวงศ์เสนีย์ ปราโมช เมื่อ พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง 
สมาชิกสภาผู้แทนราษฎร.
เทียม ไชยนันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
ถึงแก่อนิจกรรม.
เทียม ถึงแก่อนิจกรรม จากโรคหัวใจเรื้อรังจนเกิดอาการแทรกซ้อน เมื่อวันที่ 21 เมษายน พ.ศ. 2540 สิริอายุรวม 89 ปี มีพิธีพระราชทานเพลิงศพเมื่อวันที่ 21 ธันวาคม พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
รายพระนามพระมหากษัตริย์ที่ทรงมีความผิดปกติทางจิต

นี้คือรายพระนามพระมหากษัตริย์ซึ่งนักประวัติศาสตร์ถือว่า เสียพระจริตในบางลักษณะ
ในหลาย ๆ กรณี เป็นเรื่องยากที่จะชี้ชัดว่า พระมหากษัตริย์ในอดีตพระองค์นั้น ๆ ทรงมีความผิดปกติทรงจิตจริงหรือไม่ เพราะพระองค์อาจเพียงมีพระจริยาวัตรนอกลู่นอกทาง หรือมีพระโรคทางพระกาย หรือนักประวัติศาสตร์เพียงรังเกียจเดียดฉันท์พระองค์
คนอึดต้องกลับมาอึด

คนอึดต้องกลับมาอึด  เป็นภาพยนตร์โลดโผน/ตลกอเมริกันปี ค.ศ. 2010 กำกับโดยโรเบิร์ต ชเวนต์เกอซึ่งเคยมีผลงานอย่าง Flightplan(2005) โดยREDอิงจากหนังสือการ์ตูนเรื่อง นำแสดงโดยบรูซ วิลลิส, มอร์แกน ฟรีแมน, จอห์น มัลโควิช, แมรี-หลุยส์ พาร์เกอร์, เฮเลน เมียร์เรนและคาร์ล เออร์บัน ออกฉายในโรงภาพยนตร์สหรัฐเมื่อวันที่ 15 ตุลาคม ค.ศ. 2010 และฉายในไทยวันที่ 14 ตุลาคม ค.ศ. 2010 
ภาพยนตร์เรื่องนี้มีภาคต่อคือ "คนอึดต้องกลับมาอึด 2"
คณิน ชอบประดิถ

คณิน ชอบประดิถ (เกิด 9 พฤศจิกายน พ.ศ. 2533) ชื่อเล่น เพื่อน เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักจากบทบาท “ยงยุทธ“ ในละครเรื่อง "สุดแค้นแสนรัก" (2558)
ประวัติ.
คณิน ชอบประดิถ เกิดเมื่อวันที่ 9 พฤศจิกายน พ.ศ. 2533 จังหวัดนครสวรรค์ เขาเป็นบุตรชายคนเล็กในบรรดาพี่น้อง 3 คน มีพี่สาว 2 คน ครอบครัวของเขาประกอบกิจการหลายแห่งในจังหวัดนครสวรรค์ สำเร็จการศึกษาระดับปริญญาตรีจาก คณะบริหารธุรกิจ มหาวิทยาลัยรังสิต
คณินเริ่มเข้าสู่วงการบันเทิงจากการที่พบผู้จัดการส่วนตัวในขณะกำลังเดินเล่นอยู่ที่ห้างสรรพสินค้าเข้ามาติดต่อ ทำให้มีผลงานชิ้นแรกคือการเดินแบบในงานแฟชั่นวีคในปี พ.ศ. 2554 ถือว่าเป็นการแจ้งเกิดให้กับเขาเพราะได้มีโอกาสเดินแบบในงานเปิดวิกบิ๊ก 3 ของทางช่อง 3 หลังจากนั้นก็มีคนติดต่อให้ไปเล่นเป็นพระเอกมิวสิควิดีโอเพลงอีกหลายเพลงและงานโฆษณา ก่อนที่จะได้รับโอกาสจากทางผู้ใหญ่ให้มารับบทแสดงนำในละครโทรทัศน์เรื่อง "ใต้ร่มใบภักดิ์" ได้รับบทบาท "จิรเมธ" แสดงคู่กับ ซาร่า เล็กจ์
รายชื่อจังหวัดในประเทศไทยเรียงตามผลิตภัณฑ์มวลรวมภายในจังหวัดต่อหัว

บทความนี้แสดงรายชื่อจังหวัดของประเทศไทยเรียงตามผลิตภัณฑ์มวลรวมภายในจังหวัด ณ ราคาตลาด ต่อหัวต่อหนึ่งปี (Gross Provincial Product at Current Market Price per capita) รายปี ข้อมูลโดยสำนักงานสภาพัฒนาการเศรษฐกิจและสังคมแห่งชาติ สำนักนายกรัฐมนตรี
 "หมายเหตุ: หน่วยที่แสดงคือ "บาท"
ไชนาเรดิโออินเตอร์เนชันแนล

ไชนาเรดิโออินเตอร์เนชันแนล (ก่อนหน้านี้เรียกว่า Radio Beijing และชื่อแรกก่อตั้งคือ Radio Peking) ก่อตั้งขึ้นเมื่อ 3 ธันวาคม ค.ศ. 1941 เป็นสถานีวิทยุกระจายเสียงนานาชาติของรัฐบาลสาธารณรัฐประชาชนจีน ปัจจุบันมีสำนักงานใหญ่อยู่ที่ Babaoshan ตำบลหนึ่งในกรุงปักกิ่ง
CRI แสดงจุดยืนของรัฐบาลจีนในทางการเมือง อาทิ ฐานะทางการเมืองของไต้หวัน ดาไลลามะ ฯลฯ CRI พยายามส่งเสริมความสัมพันธ์อันดีระหว่างจีนและนานาอารยประเทศ ในฐานะเครื่องมือในการโฆษณาต่อชาวโลกเช่นเดียวกับ Voice of America, BBC World Service และ Radio Australia CRI มีบทบาทสำคัญในกลยุทธ soft power ของรัฐบาลจีน
CRI มีสำนักงานในต่างประเทศ 30 แห่งและกระจายเสียงรายการ 1,520 ชั่วโมงต่อวัน (24 ชั่วโมงเป็นภาษาอังกฤษ) ประกอบไปด้วย ข่าว เรื่องราวปัจจุบัน สารคดี การเมือง เศรษฐกิจ วัฒนธรรม วิทยาศาสตร์และเทคโนโลยี เครื่องส่งคลื่นสั้นกว่า 50 เครื่องใช้ในการกระจายเสียงไป ซึ่งครอบคลุมพื้นที่ส่วนใหญ่ของโลก ทั้งยังกระจายเสียงผ่านอินเทอร์เน็ตและดาวเทียมอีกด้วย บางรายการถูกกระจายเสียงต่อผ่านวิทยุเอฟเอ็มและเอเอ็มท้องถิ่นทั่วโลก
ประวัติ.
จีนเริ่มมีวิทยุในคริสต์ทศวรรษ 1920 และ 1930 แต่มีเพียงไม่กี่ครอบครัวเท่านั้นที่มีเครื่องรับวิทยุ ไม่กี่เมืองเท่านั้นที่มีสถานีวิทยุเอกชน การใช้วิทยุส่วนใหญ่เป็นไปเพื่อจุดประสงค์ทางการเมือง โดยเฉพาะในระดับท้องถิ่น
พรรคคอมมิวนิสต์จีนเริ่มใช้วิทยุใน Yanan เมื่อเดือนมีนาคม ค.ศ. 1940 โดยเครื่องส่งที่นำเข้ามาจากมอสโก Xinhua New Chinese Radio (XNCR) ออกอากาศจาก Yanan เมื่อ 30 ธันวาคม ค.ศ. 1940 XNCR ขยายพื้นที่การส่งออกไปเป็นวงกว้างหลัง ค.ศ. 1945 และเริ่มมีรายการที่เป็นรูปร่างแบบแผน ซึ่งประกอบไปด้วย ข่าว ประกาศจากราชการ เรื่องเกี่ยวกับสงคราม ศิลปะ และวรรณกรรม
การกระจายเสียงในภาคภาษาอังกฤษเริ่มขึ้นเมื่อง 11 กันยายน ค.ศ. 1947 จากถ้ำแห่งหนึ่งใน Shahe ในเทือกเขา Taihang Mountains, ขณะที่จีนกำลังอยู่ระหว่างสงครามกลางเมือง การกระจายเสียงป่าวประกาศให้โลกรู้ถึงมุมมองทางการเมืองและวัฒนธรรมของจีน และพื้นที่ที่ยึดมาได้ใหม่จากสงคราม สถานีได้ย้ายออกจากเทือกเขา Taihang ไปยังเมืองหลวงกรุงปักกิ่งเมื่อมีการก่อตั้งสาธารณรัฐประชาชนจีนเมื่อ ค.ศ. 1949 ได้เปลี่ยนชื่อเป็น Radio Peking เมื่อ 10 เมษายน ค.ศ. 1950 และ Radio Beijing ใน ค.ศ. 1983 เมื่อวันที่ 1 มกราคม ค.ศ. 1993 จึงเปลี่ยนชื่ออีกครั้งเป็น China Radio International เพื่อป้องกันความสับสนกับวิทยุท้องถิ่นในปักกิ่ง
รายการ.
ภาษา.
ไชนาเรดิโออินเตอร์เนชันแนลกระจายเสียงในภาษาต่าง ๆ ต่อไปนี้ 
การกระจายเสียงในภาษา Tibetan, Uygur และ Kazakh เป็นการดำเนินการร่วมกับสถานีท้องถิ่น (Tibet People's Broadcasting Station and Xinjiang People's Broadcasting Station)
ตราแผ่นดินของยูโกสลาเวีย

ตราแผ่นดินของยูโกสลาเวีย ประกอบไปด้วยรูปคบเพลิง 5 อัน สื่อถึงสาธารณรัฐในยูโกสลาเวีย หมายถึง พี่น้องร่วมชาติ และ เอกภาพ เหนือคบเพลิงมีรูปดาวแดงขอบทอง รองรับด้วยรวงข้าวสาลีประกอบแถบแพรสีฟ้า ภายในแถบจารึกว่า "29-XI-1943" (29 พฤศจิกายน ค.ศ. 1943) ซึ่งเป็นวันที่ได้จัดการประชุมสภาแห่งชาติปลดปล่อยยูโกสลาเวีย ครั้งที่ 2 จัดขึ้นที่เมืองJajce ช่วงระหว่างสงครามโลกครั้งที่ 2 วันดังกล่าวถือว่าเป็นวันสถาปนาสหพันธ์สาธารณรัฐ (ภายหลังสงครามโลก ได้มีการเฉลิมฉลองวันดังกล่าว)
ประวัติ.
ราชอาณาจักรยูโกสลาเวีย.
ตราแผ่นดินของราชอาณาจักรยูโกสลาเวียระหว่างปี 1918-1941 (เรียกว่าราชอาณาจักรแห่งชาวเซิร์บ โครแอต และสโลวีนจนถึงปี 1929) มีวิวัฒนาการมาจากตราแผ่นดินของเซอร์เบีย ตราอาร์มมีความคล้ายคลึงกันในเชิงกราฟิก โดยมีความแตกต่างที่สำคัญเพียงสองประการ ความแตกต่างประการแรกคือมงกุฎของราชวงศ์ ตราอาร์มของราชวงศ์เซอร์เบียแสดงถึงมงกุฎของราชวงศ์โอเบเรโนวิช ในขณะที่ตราอาร์มของราชวงศ์ยูโกสลาเวียแสดงถึงมงกุฎของราชวงศ์การาจอเจวิช
ความแตกต่างที่สองเกี่ยวข้องกับโล่ที่อยู่เหนือนกอินทรีสองหัวสีขาว ตราอาร์มของเซอร์เบียก่อนหน้านี้แสดงเฉพาะไม้กางเขนเตตระแกรมของเซอร์เบีย ซึ่งเป็นตัวแทนของเซอร์เบีย เมื่อยูโกสลาเวียก่อตั้งขึ้นในปี 1918 โล่ที่อยู่ด้านบนได้เปลี่ยนไปรวมสัญลักษณ์สำหรับชาวโครแอต (กระดานหมากรุกสีแดงและสีขาว) และสโลวีเนียที่เพิ่งรวมเข้าเป็นสามประเทศอย่างเป็นทางการของยูโกสลาเวีย ตราอาร์มประกอบด้วยดาวหกแฉกสีทองสามดวงที่จัดเรียงเป็นรูปสามเหลี่ยมกลับหัว ซึ่งรับมาจากตราอาร์มของสโลวีเนียแห่งตระกูลเคานต์แห่งเซลเย ภาพตราแผ่นดินของราชวงศ์ยูโกสลาเวียปรากฏบนธนบัตร 10 ดีนาร์ยูโกสลาเวียในปี 1929
สหพันธ์สาธารณรัฐสังคมนิยมยูโกสลาเวีย.
ระหว่างสงครามโลกครั้งที่ 2 (1943-1945) รัฐยูโกสลาเวียใช้ชื่อว่าสหพันธ์ประชาธิปไตยยูโกสลาเวีย (DFY) ในปี 1945 เปลี่ยนชื่อเป็นสหพันธ์สาธารณรัฐประชาชนยูโกสลาเวีย (FPRY) และอีกครั้งในปี 1963 เป็นสหพันธ์สาธารณรัฐสังคมนิยมยูโกสลาเวีย (SFRY) ตราสัญลักษณ์ของสังคมนิยมยูโกสลาเวียได้รับการออกแบบในปี 1943 และยังคงใช้มาจนถึงปี 1963 เมื่อประเทศได้รับการปฏิรูปและเปลี่ยนชื่อเป็นครั้งสุดท้าย โดยมีคบเพลิงห้าอันล้อมรอบด้วยข้าวสาลีและเผาไหม้ด้วยกันในเปลวเพลิงเดียวกัน สิ่งนี้แสดงถึงภราดรภาพและความสามัคคีของห้าประเทศของยูโกสลาเวีย: ชาวโครแอต, ชาวมาซิโดเนีย, ชาวมอนเตเนกริน, ชาวเซิร์บ และ ชาวสโลวีนและชาวบอสนีแอก ไม่ได้เป็นตัวแทนในฐานะชาติที่เป็นส่วนประกอบ แม้ว่าจะมีชาวบอสนีแอก ที่ระบุว่าตัวเองเป็นชาติเกิดขึ้นตั้งแต่ปลายศตวรรษที่ 19 โดยอิทธิพลของตัวเลขเช่น เมห์เหม็ด คาเปตาโนวิช
ส่วนหนึ่งของการปฏิรูปในปี 1963 ชื่อของประเทศได้เปลี่ยนเป็นสหพันธ์สาธารณรัฐสังคมนิยมแห่งยูโกสลาเวีย และตราสัญลักษณ์ได้รับการออกแบบใหม่เพื่อแสดงถึงหกประเทศในสหพันธรัฐยูโกสลาเวีย (แทนที่จะเป็นห้าประเทศ) ตราสัญลักษณ์ใหม่นี้เป็นรุ่นสุดท้ายที่มีคบเพลิง 6 อัน และใช้งานอย่างเป็นทางการจนถึงปี 2536 (หลังการล่มสลายของประเทศในปี 1992) วันที่ในตราแผ่นดินยังคงอยู่ในตราใหม่
จะมาลุดดีน อัลอัฟกานี

ซัยยิด จะมาลุดดีน อัลอัฟกานี  รู้จักกันในชื่อ ซัยยิด จะมาลุดดีน อัลอัฟกานี อะซะดาบาดี  และรู้จักกันโดยทั่วไปว่า อัลอัฟกานี (ค.ศ. 1838/1839 – 9 มีนาคม ค.ศ. 1897) เป็นนักคิดเจ้าของลัทธิรวมกลุ่มอิสลามและเป็นปัญญาชนคนสำคัญในโลกอิสลาม เกิดเมื่อ พ.ศ. 2382 ใกล้กับเมืองฮะมะดันในอิหร่านตะวันตก และเข้าศึกษาทางด้านอิสลามที่สำนักอิสลามนิกายชีอะห์ในอิรัก ก่อนจะเผยแพร่ลัทธิรวมกลุ่มอิสลาม เพื่อฟื้นฟูศาสนาอิสลามให้เป็นหนึ่งเดียวกันทั้งโลก ใน พ.ศ. 2400 เขาได้เดินทางไปอินเดีย และได้เห็นเหตุการณ์กบฏซีปอย ทำให้เขารู้สึกเกลียดชังอังกฤษ เขาได้เดินทางไปอัฟกานิสถานและสนับสนุนให้อัฟกานิสถานต่อสู้กับอังกฤษ แต่ไม่สำเร็จจึงถูกเนรเทศออกมา
จากนั้นจามาลได้ไปเผยแพร่ศาสนาในอียิปต์ ซึ่งความเชื่อของเขาได้รับความนิยมมาก แต่ในที่สุด เขาถูกขับออกจากอียิปต์เพราะเข้าไปเกี่ยวข้องกับการเมือง โดยสนับสนุนให้ข้าหลวงอิสมาอีลสละบัลลังก์ให้เตาฟีก บุตรชาย และสนับสนุนให้ชาวอียิปต์ต่อต้านตะวันตก เมื่ออกจากอียิปต์เขาเดินทางไปยังไฮเดอราบาดและเขียนบทความโจมตีเซอร์ไซยิด อาหมัด ข่านที่นิยมอังกฤษ เขาจึงถูกจำคุกที่กัลกัตตา เมื่อพ้นโทษจึงเดินทางไปปารีสและออกหนังสือพิมพ์ต่อต้านอังกฤษ ภายหลังได้เดินทางไปรัสเซียและอิหร่าน แต่ก็ถูกปฏิเสธจากรัฐบาลเหล่านี้ จามาลจึงตั้งองค์กรลับและออกใบปลิวต่อต้านรัฐบาลที่ยอมให้สัมปทานแก่ตะวันตก
ในบั้นปลายชีวิต เขาได้เดินทางไปยังออตโตมานใน พ.ศ. 2435 เพื่อพบกับสุลต่านอับดุล ฮามิดที่ 2 ในระยะแรก สุลต่านสนับสนุนเขา แต่ภายหลังเมื่อสุลต่านพบว่าจามาลไม่ได้จงรักภักดีต่อพระองค์อย่างแท้จริงจึงสั่งกักบริเวณจนเขาถึงแก่กรรมด้วยโรคมะเร็งเมื่อ 9 มีนาคม พ.ศ. 2439 แม้ว่าจามาลจะใช้เวลาส่วนใหญ่ในการเกลี้ยกล่อมผู้นำมุสลิมต่างๆต่อต้านตะวันตกแต่ไม่สำเร็จ แต่คนรุ่นต่อมาได้นำความคิดของเขามาใช้จนเกิดเป็นขบวนการภราดรภาพอิสลามในอียิปต์
วิภาวรรณ พาวิทยลาภ

วิภาวรรณ พาวิทยลาภ ชื่อเล่น ผึ้ง เป็นทั้งนักธุรกิจ และนักกีฬาขี่ม้ามาราธอนหญิงทีมชาติไทย ผู้เข้าแข่งขันรายการระดับโลก เธอเป็นแชมป์รายการ สุลต่านมิซานคัพ 2 สมัย และเป็นหนึ่งในนักกีฬาสองคนแรกของไทยที่เข้าร่วมแข่งรายการ เอฟอีไอโอเพนยูโรเปียนเอ็นดูแรนซ์แชมเปียนชิพ 2013 ที่สาธารณรัฐเช็ก
ด้านบทบาทผู้บริหาร วิภาวรรณเป็นกรรมการผู้จัดการบริษัท เบนซ์เพชรรัตน์ จำกัด
ประวัติ.
เดือนมิถุนายน พ.ศ. 2554 ในการแข่งมาเลเซีย-ไทยแลนด์โอเพนเอนดูรานซ์ชาลเลนจ์โทรฟี 2011 ครั้งที่ 2 สนามที่ 2 ที่ประเทศมาเลเซีย วิภาวรรณเข้าสู่เส้นชัยได้อันดับ 1 ในประเภททีม และได้อันดับ 3 ของประเภทบุคคล และในเดือนตุลาคม ของปีเดียวกัน วิภาวรรณเป็นหนึ่งในตัวแทนประเทศไทยเข้าแข่งขันรายการสุลต่านคัพ 2011 ที่จัดขึ้น ณ รัฐตรังกานู ประเทศมาเลเซีย ซึ่งเธอได้เป็นแชมป์ของประเภทบุคคลหญิง โดยได้รับถ้วยพระราชทานจากสมเด็จพระราชาธิบดีสุลต่าน มีซาน ไซนัล อาบิดีน ต่อมา ในวันที่ 23 ตุลาคม พ.ศ. 2555 วิภาวรรณได้เป็นแชมป์รายการสุลต่านมิซานคัพ 2012 ในประเภทบุคคลหญิงอีกสมัยติดกัน และได้รับถ้วยพระราชทานจากสมเด็จพระราชาธิบดีสุลต่าน มีซาน ไซนัล อาบิดีน
พ.ศ. 2556 วิภาวรรณ ได้เป็นตัวแทนทีมชาติไทยเข้าแข่งขันรายการ ฟรอนเทนบูลเอ็นดูรานซ์ไรซ์ 2013 ลีแกรนด์ปาร์เก ระยะทาง 90 กิโลเมตร โดยรายการนี้ วิภาวรรณได้อันดับ 3 ตลอดจนเธอยังได้เข้าแข่งขันรายการ ดูแลนด์เอ็นดูรานซ์ไรซ์ 2013 ระยะทาง 120 กิโลเมตร ที่ประเทศฝรั่งเศส ด้วยเช่นกัน และในปีเดียวกันนี้ เธอผ่านการคัดเลือกเข้าสู่การแข่งเอฟอีไอโอเพนยูโรเปียนเอ็นดูแรนซ์แชมเปียนชิพ 2013 ที่จัดขึ้นในช่วงเดือนกันยายน ณ เมืองโมสต์ สาธารณรัฐเช็ก
เพลงชาติราชอาณาจักรยูโกสลาเวีย

เพลงชาติราชอาณาจักรยูโกสลาเวีย  กำเนิดขึ้นในปี ค.ศ. 1918 ภายหลังจากการรรวมตัวของรัฐแห่งชาวสโลวีน โครแอต และเซิร์บที่เพิ่งก่อตั้งขึ้น และ ราชอาณาจักรเซอร์เบียที่เป็นราชอาณาจักรอิสระ โดยราชอาณาจักรมอนเตเนโกรตกไปอยู่ภายใต้การปกครองของเซอร์เบียก่อนหน้านั้นแล้ว ได้ใช้เนื้อร้องที่ผสมกันระหว่าง เนื้อเพลงที่ตัดตอนจากเพลง โบเช ปราฟเด (ภาษาเซอร์เบีย), ลิเยปา นาชา โดโมวีโน (ภาษาโครเอเชีย) และ Naprej zastava slave (ภาษาสโลวีเนีย) โดยใช้จนถึง ค.ศ. 1941
กีฬากรีฑาในซีเกมส์ 2013

กรีฑาในซีเกมส์ 2013 เป็นการแข่งขันกรีฑาในการแข่งขัน ซีเกมส์ 2013 จัดการแข่งขันขึ้นระหว่างวันที่ 15-19 ธันวาคม 2556 ชิงเหรียญทองกันทั้งหมด 47 เหรียญทอง จาก 46 ประเภทการแข่งขัน
ตารางสรุปเหรียญการแข่งขัน.
      เจ้าภาพ
ราชมงคลเกมส์ ครั้งที่ 30

กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 30 (อีสานเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 31 มกราคม - 7 กุมภาพันธ์ พ.ศ. 2557 ณ สนามกีฬากลาง มหาวิทยาลัยเทคโนโลยีราชมงคลอีสาน จังหวัดนครราชสีมา
สัญลักษณ์ประจำการแข่งขัน.
การแข่งขันกีฬาราชมงคลเกมส์ ครั้งที่ 30 (อีสานเกมส์) มีสัญลักษณ์ประจำการแข่งขันเป็นรูปคน
แนวความคิดในการออกแบบตราสัญลักษณ์ ใช้องค์ประกอบในการสื่อความหมาย ซึ่งมีความหมายดังนี้
- สีน้ำเงิน  เป็นสีประจำ มหาวิทยาลัยเทคโนโลยีราชมงคลธัญบุรี
- สีเขียว เป็นสีประจำ มหาวิทยาลัยเทคโนโลยีราชมงคลกรุงเทพ
-สีม่วง  เป็นสีประจำ มหาวิทยาลัยเทคโนโลยีราชมงคลพระนคร
- สีแดงเลือดนก เป็นสีประจำ มหาวิทยาลัยเทคโนโลยีราชมงคลรัตนโกสินทร์
-สีน้ำเงินเทอร์ควอยส์ (น้าเงินทะเล) เป็นสีประจำ มหาวิทยาลัยเทคโนโลยีราชมงคลตะวันออก
- สีทอง  เป็นสีประจำ มหาวิทยาลัยเทคโนโลยีราชมงคลสุวรรณภูมิ
- สีน้ำตาลทอง เป็นสีประจำ มหาวิทยาลัยเทคโนโลยีราชมงคลล้านนา
- สีเหลือง  เป็นสีประจำ มหาวิทยาลัยเทคโนโลยีราชมงคลศรีวิชัย
- สีแสด  เป็นสีประจำ มหาวิทยาลัยเทคโนโลยีราชมงคลอีสาน
สัตว์นำโชค.
แนวคิดสัญลักษณ์นำโชค
สัญลักษณ์นำโชคเป็นแมวโคราช หรือแมวสีสวาด หรือ แมวมาเลศ หรือสำหรับเพศผู้ อาจเรียกว่าแมวดอกเลา ถือคบเพลิงรูปแคน เปลวเพลิงเป็นสีประจำมหาวิทยาลัยเทคโนโลยีราชมงคลทั้ง 9 แห่ง แต่งกายด้วยเสื้อผ้าอีสานอันโดดเด่นจากจังหวัดต่าง ๆ ในภาคอีสาน ที่วิทยาเขตของมหาวิทยาลัยเทคโนโลยีราชมงคลอีสานตั้งอยู่ แมวโคราชเป็นหนึ่งในพันธุ์แมว ๑๗ พันธุ์ที่ตามความเชื่อจากบันทึกสมุดข่อยจารึกไว้ กล่าวว่า จะบันดาลโชคลาภ ความดี ความเจริญงอกงาม ให้เกิดกับผู้เลี้ยงและผู้พบเห็น ดังที่พจนานุกรมอีสานเรียกว่า ค้ำคูณ จึงเป็นการประกันได้ว่าผู้ร่วมกิจกรรมครั้งนี้จะประสบโชคดี มีโชคลาภเจริญงอกงามเป็นมงคลแก่ชีวิตสืบไป
มหาวิทยาลัยเทคโนโลยีราชมงคลที่เข้าร่วมการแข่งขัน.
กีฬามหาวิทยาลัยเทคโนโลยีราชมงคลแห่งประเทศมีมหาวิทยาลัยเข้าร่วมทั้ง 9 มหาวิทยาลัย ดังนี้
สรุปเหรียญการแข่งขัน.
สรุปผลการแข่งขัน
ไนน์มิวส์

ไนน์มิวส์  เป็นเกิร์ลกรุปหญิงของประเทศเกาหลีใต้ สังกัดค่ายสตาร์เอมไพร์เอ็นเตอร์เทนเมนต์ ที่มีระบบการเข้าออกของสมาชิกแบบจบการศึกษาและรับนักเรียนใหม่ กลุ่มเปิดตัวครั้งแรกในเพลง "No Playboy" ในปี ค.ศ. 2010 โดยมีสมาชิกทั้งหมดสี่คนคือ คย็องรี, ฮเยมี, โซจิน และกึมโจ ในอดีตสมาชิกมีทั้งหมดสิบคนคือ บีนี, รานา, แจคย็อง, อีเซม, เซรา, อึนจี, อียูแอริน, มินฮา,ฮย็อนอา และซ็องอา
ชื่อ "ไนน์มิวส์" มาจากเทพปกรณัมกรีกเกี่ยวกับเทพธิดาเก้านาง
สงครามสี่สิบปี

สงครามสี่สิบปี  หรือ สงครามพม่า-มอญ (Mon-Burmese War) หรือ สงครามหงสาวดี-อังวะ (Ava-Pegu War) เป็นการขัดกันทางทหารระหว่างฝ่ายพม่า คือ อาณาจักรอังวะ กับฝ่ายมอญ คือ อาณาจักรหงสาวดี ตั้งแต่ปี ค.ศ. 1385–1424 โดยรบรากันเป็นสองช่วงแยกกัน คือ ช่วงปี ค.ศ. 1385–1391 แล้วหย่าศึกกันตั้งแต่ปี ค.ศ. 1391–1404 จึงกลับมาสับประยุทธ์กันอีกตั้งแต่ปี ค.ศ. 1404–1424 สมรภูมิหลักนั้นปัจจุบันอยู่ในพม่าตอนล่าง พม่าตอนบน ฉาน และยะไข่ สงครามคราวนี้สิ้นสุดลงโดยที่ต่างฝ่ายต่างไม่อาจเอาชัยเหนือกัน กรุงหงสาวดีสามารถรักษาเอกราชไว้ได้ ขณะที่กรุงอังวะจำต้องเลิกล้มความพยายามที่จะสถาปนาอาณาจักรพุกามขึ้นอีกครั้ง
ช่วงแรก.
พระเจ้าฝรั่งมังศรีชวาแห่งกรุงอังวะ อาศัยช่วงที่กรุงหงสาวดีประสบปัญหาการสืบราชสันตติวงศ์เข้ารุกรานกรุงหงสาวดี เกิดเป็นสงครามตั้งแต่ราวปี ค.ศ. 1384–1386 พระยาน้อย เจ้าชายผู้ทรงพระเยาว์ เสวยราชย์เป็นพระเจ้ากรุงหงสาวดีพระองค์ใหม่ ทรงพระนาม "พระเจ้าราชาธิราช" ทรงได้รับความช่วยเหลือจากแม่ทัพนายกองผู้มากความสามารถหลายนาย เช่น สมิงนครอินทร์ และสมิงอายมนทะยา เป็นเหตุให้กรุงหงสาวดีสามารถตีโต้การรุกรานของกรุงอังวะได้หลายครั้ง ในปี ค.ศ. 1391 กรุงอังวะจึงขอหย่าศึก การพักรบดำเนินมาจนถึงปี ค.ศ. 1404
ช่วงที่สอง.
สงครามช่วงที่สองเนื่องจากกรุงอังวะผจญปัญหาการสืบราชบัลลังก์เช่นกัน พระเจ้าราชาธิราชจึงใช้โอกาสนี้ยกทัพเรือจำนวนมหาศาลขึ้นสู่พม่าตอนเหนือเมื่อปี ค.ศ. 1404 กรุงอังวะต่อต้านไว้ได้ พระเจ้าราชาธิราชแห่งกรุงหงสาวดี กับพระเจ้าฝรั่งมังฆ้อง แห่งกรุงอังวะ จึงทรงพักรบกันในปี ค.ศ. 1406 แต่ไม่ถึงหนึ่งปี ในปี ค.ศ. 1406 นั้นเอง กรุงอังวะก็หันกลับมารุกรานกรุงหงสาวดีเพื่อขยายดินแดนต่อ สามารถยึดดินแดนหลายแห่งในตอนเหนือ คือ กะเล่กับโม่ญี่น รวมถึงดินแดนภาคตะวันตก คือ ยะไข่ ฝ่ายมอญเห็นว่าไม่อาจปล่อยให้พม่ามีกำลังกล้าแข็งได้อีกต่อไปจึงเข้าทำสงครามด้วย ครั้นปี ค.ศ. 1407 กองทัพมอญขับพม่าออกจากยะไข่ได้สิ้น ทั้งยังได้พันธมิตร คือ แสนหวี ซึ่งเข้าล่มหัวจมท้ายด้วยเพราะประสงค์จะหยั่งทราบความทะเยอทะยานของฝ่ายพม่า
ระหว่างปี ค.ศ. 1407–1413 กรุงอังวะจำต้องสู้หลายจุด คือ สู้แสนหวีทางเหนือ สู้หงสาวดีทางใต้ และสู้ยะไข่ทางตะวันตก กระนั้นภายในปี ค.ศ. 1413 ทัพอังวะซึ่งนำโดยมังรายกะยอชวา โอรสพระเจ้าฝรั่งมังฆ้อง เริ่มรุกและกลับได้เปรียบ โดยสามารถปราบปรามแสนหวีและพันธมิตรจากราชวงศ์หมิงได้ ทั้งยังสามารถเคลื่อนพลเต็มรูปแบบเข้าสู่กรุงหงสาวดีได้ในปี ค.ศ. 1414 จนมีชัยเหนือดินแดนปากแม่น้ำอิรวดีได้ในปี ค.ศ. 1415 ส่งผลให้พระเจ้าราชาธิราชต้องเสด็จลี้ภัยจากกรุงหงสาวดีไปยังเมาะตะมะ ทว่า มังรายกะยอชวาถึงแก่พระชนม์ในระหว่างรบเสียก่อนเมื่อเดือนมีนาคม ค.ศ. 1417
การสิ้นสุด.
เมื่อสิ้นมังรายกะยอชวาแล้ว ทั้งพม่าและมอญก็เหนื่อยหน่ายกับสงคราม การรบสองครั้งหลังจากนั้นมา คือ ช่วงปี ค.ศ. 1417–1418 และช่วงปี ค.ศ. 1423 และ ค.ศ. 1424 เป็นไปอย่างอิดเอื้อน ในช่วงปี ค.ศ. 1421–1422 ผู้นำของทั้งสองฝ่าย คือ พระเจ้าราชาธิราชและพระเจ้าฝรั่งมังฆ้องก็สวรรคตทั้งสองพระองค์ การรบหนสุดท้ายมีขึ้นในเดือนพฤศจิกายน ค.ศ. 1423 เมื่อ มังศรีสู โอรสของพระเจ้าฝรั่งมังฆ้อง เสด็จขึ้นสืบราชสมบัติต่อ ทรงพระนาม "พระเจ้าฝรั่งมังศรี" หรือ "พระเจ้าสีหตูแห่งอังวะ" แล้วกรีธาทัพล่วงมายังอาณาจักรมอญระหว่างที่ยังวุ่นวายกันเรื่องสืบราชบัลลังก์ พระนางเชงสอบู จึงยอมสมรสกับพระเจ้าฝรั่งมังศรีเพื่อหย่าศึก ทัพพม่าถอยคืนไปในต้นปี ค.ศ. 1424 เป็นอันยุติสงครามยาวนานสี่สิบปี
กีฬามวยสากลในซีเกมส์ 2013

มวยสากลสมัครเล่นในซีเกมส์ 2013 เป็นการแข่งขันมวยสากลสมัครเล่นในการแข่งขันซีเกมส์ 2013 จัดการแข่งขันขึ้นระหว่างวันที่ 8–15 ธันวาคม 2556 ที่สนามกีฬา วันนา ทิคดี้ บ็อกซิง อินดอร์ เนปยีดอ ประเทศพม่า
ตารางสรุปเหรียญการแข่งขัน.
      เจ้าภาพ
ราชรัฐเซอร์เบีย

ราชรัฐเซอร์เบีย  เป็นราชรัฐอิสระในคาบสมุทรบอลข่าน ก่อตั้งขึ้นภายหลังจากการปฏิวัติเซอร์เบีย ช่วงระหว่างการลุกฮือของชาวเซิร์บ ค.ศ. 1804 (ครั้งที่ 1) และ ค.ศ. 1817 (ครั้งที่ 2) ราชรัฐได้รับการสถาปนาขึ้นจากการพบปะเจรจาครั้งแรกระหว่างมิโลส โอเบรโนวิก ผู้นำแห่งการจราจลชาวเซิร์บครั้งที่สอง และมาราชลี ปาชาแห่งออตโตมัน ราชรัฐได้รับเอกราชโดยพฤตินัยในปี ค.ศ. 1867 หลังจากการถอนกำลังของกองทัพออตโตมันจากป้อมปราการแห่งเบลเกรดและประเทศเซอร์เบีย อย่างไรก็ตาม ราชรัฐได้รับการยอมรับจากสากลในปี ค.ศ. 1878 โดยสนธิสัญญาเบอร์ลิน และในปี ค.ศ. 1882 ประเทศได้รับการสถาปนาเป็นราชอาณาจักร
ภูมิหลังและการสถาปนา.
ผู้นำการปฏิวัติชาวเซอร์เบีย—คนแรกคือ คาราจอร์เจ และจากนั้น มิโลส โอเบรเรโนวิช ประสบความสำเร็จในเป้าหมายในการปลดปล่อยเซอร์เบียจากการปกครองของตุรกีที่ยาวนานหลายศตวรรษ ทางการตุรกียอมรับรัฐในปี 1830 โอเบรโนวิชกลายเป็นเจ้าชายของราชรัฐเซอร์เบีย เซอร์เบียเป็นจังหวัดปกครองตนเองโดยนิตินัยของจักรวรรดิออตโตมัน การปกครองตนเองถูกจำกัดโดยการปรากฏตัวของกองทัพตุรกี และถูกบังคับให้จ่ายส่วยให้อิสตันบูลปีละ 2.3 ล้านกรอสเชน ซึ่งคิดเป็นประมาณ 10% ของประเทศ งบประมาณ.
ในตอนแรก อาณาเขตรวมเฉพาะอาณาเขตของอดีตปาชาลุคแห่งเบลเกรด แต่ในปี ค.ศ. 1831–33 ก็ได้ขยายออกไปทางตะวันออก ใต้ และตะวันตก ในปี 1856 เซอร์เบียเริ่มการรณรงค์เพื่อก่อตั้งพันธมิตรบอลข่านกลุ่มแรกโดยลงนามในข้อตกลงกับหน่วยงานอื่น ๆ ของบอลข่านในช่วง 1856 เมื่อวันที่ 18 เมษายน 1867 รัฐบาลออตโตมันได้สั่งให้กองทหารออตโตมัน ซึ่งตั้งแต่ปี 1826 เป็นตัวแทนครั้งสุดท้ายของอำนาจปกครองของออตโตมันในเซอร์เบีย ถอนตัวออกจากป้อมปราการเบลเกรด ข้อกำหนดเพียงอย่างเดียวคือธงออตโตมันยังคงโบกสะบัดเหนือป้อมปราการเคียงข้างธงเซอร์เบีย เซอร์เบียได้รับเอกราชโดยพฤตินัยจากเหตุการณ์นี้ รัฐธรรมนูญฉบับใหม่ในปี 1869 กำหนดให้เซอร์เบียเป็นรัฐเอกราช เซอร์เบียขยายไปทางตะวันออกเฉียงใต้มากขึ้นในปี 1878 เมื่อเอกราชจากจักรวรรดิออตโตมันได้รับการยอมรับจากนานาชาติอย่างเต็มที่ในสนธิสัญญาเบอร์ลิน ราชรัฐจะคงอยู่จนถึงปี 1878 เมื่อได้รับการยกระดับเป็นราชอาณาจักรเซอร์เบีย
กาแบ่งเขตการปกครอง.
อาณาเขตถูกแบ่งออกเป็นสิบเจ็ดเขตที่รู้จักกันในชื่อ "Okrug" ซึ่งต่อมาแบ่งออกเป็นหลายตำบลที่เรียกว่า "Sres" ตามขนาดของเขต อาณาเขตมีทั้งหมดหกสิบหก Sres
กองทัพ.
กองกำลังติดอาวุธแห่งราชรัฐเซอร์เบียเป็นกองกำลังติดอาวุธ ก่อตั้งขึ้นในปี 1830 และกลายเป็นกองทัพประจำการเพื่อเข้าร่วมในสงครามเซอร์โบตุรกีครั้งที่หนึ่งและครั้งที่สองในปี 1876-1878 ซึ่งเป็นความขัดแย้งครั้งแรกในประวัติศาสตร์สมัยใหม่ของประเทศ หลังจากนั้นประเทศได้รับเอกราชอย่างเต็มที่ และเปลี่ยนชื่อเป็นกองทัพเซอร์เบีย
ประชากรศาสตร์.
ในช่วงทศวรรษแรก ประชากรประมาณ 85% เป็นชาวเซิร์บ และ 15% ไม่ใช่ชาวเซิร์บ ในจำนวนนั้นส่วนใหญ่เป็นชาววลาช และมีชาวแอลเบเนียมุสลิมบางส่วน ซึ่งเป็นชาวมุสลิมส่วนใหญ่ที่อาศัยอยู่ในสเมเดเรโว กลาโดโว และเชอูปรียา รัฐใหม่มีเป้าหมายเพื่อทำให้ประชากรเป็นเนื้อเดียวกัน เป็นผลให้ตั้งแต่ปี 1830 ถึงสงครามในปี 1870 ซึ่งชาวแอลเบเนียถูกขับไล่ออกจากบริเวณนีช มีการประมาณว่าชาวแอลเบเนียมากถึง 150,000 คนที่อาศัยอยู่ในอาณาเขตของเซอร์เบียถูกขับไล่
รัฐบาลการไถ่ชาติเซอร์เบีย

รัฐบาลการไถ่ชาติ (อักษรย่อ: VNS) หรือเป็นที่รู้จักกันว่า รัฐบาลเนดิช หรือ ระบอบเนดิช เป็นชื่ออย่างไม่เป็นทางการของรัฐบาลเซอร์เบียหุ่นเชิดคณะที่สอง ซึ่งก่อตั้งขึ้นภายหลังรัฐบาลกรรมาธิการที่ปกครองเซอร์เบียที่อยู่ในการยึดครองของเยอรมนีก่อนหน้านี้ รัฐบาลได้รับการแต่งตั้งจากผู้บัญชาการทหารเยอรมันที่ประจำอยู่ในเซอร์เบีย และดำรงอยู่ตั้งแต่วันที่ 29 สิงหาคม ค.ศ. 1941 ถึงวันที่ 4 ตุลาคม ค.ศ. 1944 อย่างไรก็ตาม ระบอบเนดิชไม่ได้รับการรับรองสถานะทางกฎหมายระหว่างประเทศและไม่ได้รับการรับรองทางการทูตจากฝ่ายอักษะเช่นเดียวกัน ซึ่งแตกต่างจากรัฐเอกราชโครเอเชีย ซึ่งเป็นรัฐบาลหุ่นเชิดของเยอรมนีในยูโกสลาเวียอีกแห่งหนึ่งอย่างสิ้นเชิง
แม้ว่าระบอบเนดิชจะได้รับการยอมรับจากชาวเซิร์บจํานวนมากที่อาศัยอยู่ในดินแดนที่ถูกยึดครอง หรือแม้กระทั่งได้รับการสนับสนุนอย่างแข็งขันจากประชากรเซอร์เบียบางส่วน แต่ก็ไม่เป็นที่นิยมในหมู่ประชากรส่วนใหญ่ที่สนับสนุนฝ่ายสัมพันธมิตร พลพรรคยูโกสลาเวีย และกลุ่มราชาธิปไตยเชทนิกส์ นายกรัฐมนตรีคนเดียวของรัฐบาล คือ นายพล มิลัน เนดิช และในช่วงสัปดาห์แรกของเดือนตุลาคม ค.ศ. 1944 คณะรัฐบาลได้ลี้ภัยจากเบลเกรดไปยังคิทซ์บือเอลผ่านทางบูดาเปสต์ ก่อนที่กองทัพเยอรมันทั้งหมดจะถอนตัวออกจากดินแดนที่ยึดครอง
กีฬาหมากรุกสากลในซีเกมส์ 2013

กีฬาหมากรุกในซีเกมส์ 2013 จัดการแข่งขันขึ้นที่โรงแรมซาบูธีรี ในกรุงเนปยีดอ ประเทศพม่า ระหว่างวันที่ 14–21 ธันวาคม 2556
ตารางสรุปเหรียญการแข่งขัน.
      เจ้าภาพ
แก้วกัลยา กมุลทะลา

แก้วกัลยา กมุลทะลา ชื่อเล่น ทิพย์ เป็นนักกีฬาวอลเลย์บอลหญิงทีมชาติไทย และเป็นผู้สร้างผลงานที่โดดเด่น ให้แก่สังกัดสโมสรไอเดีย-ขอนแก่น ร่วมกับทัดดาว นึกแจ้ง
ประวัติ.
แก้วกัลยา กมุลทะลา เป็นนักวอลเลย์บอลตำแหน่งบอลเร็ว จากโรงเรียนหนองเรือวิทยา โดยเธอได้รับการฝึกสอนจากอาจารย์บรรจง สมบัติ เช่นเดียวกับทัดดาว นึกแจ้ง ทั้งนี้ แก้วกัลยาเป็นนักศึกษาระดับปริญญาตรี สาขาการจัดการ มหาวิทยาลัยภาคตะวันออกเฉียงเหนือ
ในการแข่งกีฬามหาวิทยาลัยแห่งประเทศไทย ครั้งที่ 36 แก้วกัลยาได้เป็นหนึ่งในนักกีฬาวอลเลย์บอลผู้เข้าแข่งขันให้แก่มหาวิทยาลัยภาคตะวันออกเฉียงเหนือ
พ.ศ. 2556 แก้วกัลยาได้มีโอกาสเข้าร่วมการแข่งขันวอลเลย์บอลในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย โดยเธอได้ช่วยให้ทีมไทยเป็นฝ่ายชนะทีมญี่ปุ่นที่ 3–0 เซต และเข้าสู่รอบ 8 ทีมสุดท้ายในฐานะแชมป์กลุ่ม ปีเดียวกันนี้ ในการแข่งวอลเลย์บอลเวิลด์กรังด์ปรีซ์ 2013 แก้วกัลยาได้มีโอกาสร่วมทีมวอลเลย์บอลหญิงทีมชาติไทยชุดใหญ่ ที่ซึ่งเธอได้มีส่วนช่วยให้ทีมไทยชนะทีมชาติแอลจีเรียที่ 3-0 เซต
พ.ศ. 2563 แก้วกัลยา ขณที่เล่นในสังกัดทีม เจที มาร์เวลลัส ได้สร้างประวัติศาสตร์กลายเป็นคนไทยคนแรกที่สามารถคว้าแชมป์ลีกญี่ปุ่นร่วมมาครองได้สำเร็จ 
พ.ศ.2565 แก้วกัลยา อยู่ในชุดทีมชาติไทย ที่ไปแข่ง VNL 2022 และลงในชุดที่ชนะจีน ทีมอันดับ 2 ของโลกไป 3-2 เซ็ต ในวันที่ 5 มิถุนายน 2565 เก็บชัยชนะเกมสุดท้ายของสัปดาห์แรก ศึกเนชันส์ลีก 2022 ซึ่งในการแข่งขันในฐานะผู้เล่นทีมชาติไทยในศึกเนชันส์ลีก 2022 ครั้งนั้น ในช่วงแรกเธอไม่ได้รับเลือกให้ลงแข่ง จนกระทั่งทัดดาว นึกแจ้ง ตำแหน่ง MB บาดเจ็บ โคช จึงให้เธอลงแทนในตำแหน่ง MB ซึ่งทัวร์นาเมนต์นั้น เธอก็สามารถทำแต้มได้ถึง 20 แต้ม จากการ Attack 15, Block 4 , Serve 1 แม้จะได้รับโอกาศให้ลงแข่งเพียงบางช่วงเท่านั้นก็ตาม
พ.ศ.2566 แก้วกัลยา ไปแข่ง AVC ในนามทีมไดมอนด์ ฟู้ด ไฟน์เชฟ-แอร์ฟอร์ซ (ไทย) และได้รางวัลจากสมาพันธ์วอลเลย์บอลเอเชีย หรือ AVC ในวันที่ 3 พฤษภาคม 2566 ในตำแหน่ง บอลเร็วยอดเยี่ยม 1 
ด้านชีวิตส่วนตัว แก้วกัลยาชอบอ่านหนังสือการ์ตูน ทานอาหารไทย ชมภาพยนตร์ตลก ฟังเพลงเค-ป็อป และกีฬาอื่นที่ชอบคือฟุตบอล
สายคะระซุมะ

<ns>0</ns>
 <revision>
 <parentid>5270986</parentid>
 <timestamp>2013-12-23T06:51:02Z</timestamp>
 <contributor>
 <username>Tiemianwusi</username>
 </contributor>
 <origin>5270991</origin>
 <model>wikitext</model>
 <format>text/x-wiki</format>
สายคะระซุมะ (烏丸線) เป็นหนึ่งในสองเส้นทางของรถไฟใต้ดินเทศบาลเคียวโตะ เมืองเคียวโตะ ประเทศญี่ปุ่น สีประจำเส้นทางคือสีเขียว และรหัสสถานีจะขึ้นต้นด้วยตัว K มีสถานีปลายทาง ได้แก่ สถานีโคะกุไซไกกัง และ สถานีทะเกะดะ
สายโทไซ (เคียวโตะ)

สายโทไซ (東西線) เป็นเส้นทางของรถไฟใต้ดินเทศบาลเคียวโตะ ในนครเคียวโตะ จังหวัดเคียวโตะ ประเทศญี่ปุ่น ดำเนินการโดย การคมนาคมเทศบาลเคียวโตะ สถานีปลายทาง ได้แก่ สถานีโรกุจิโซ และ สถานีอุซุมะสะเทนจินคะวะ จำนวนผู้โดยสาร 120,000 คนต่อวัน มีระยะทาง 17.5 กิโลเมตร ใช้ราง #เปลี่ยนทาง เป็นทางคู่ กระแสไฟฟ้าตรง 1,500 โวลต์
อาลิกันเต

อาลิกันเต  หรือ อาลากันต์  ทั้งสองชื่อเป็นชื่อทางการของนครและเมืองท่าในประเทศสเปน บนชายฝั่งก็อสตาบลังกา เป็นเมืองหลักของจังหวัดอาลิกันเตและโกมาร์กาอาลากันตี ทางตอนใต้ของแคว้นบาเลนเซีย เป็นเมืองท่าประวัติศาสตร์บนฝั่งทะเลเมดิเตอร์เรเนียน อาลิกันเตมีประชากร 334,329 คน (ค.ศ. 2011)
งูแสมรังเกล็ดเบลเชอร์

งูแสมรังเกล็ดเบลเชอร์ (ชื่อวิทยาศาสตร์: "Hydrophis belcheri") เป็นงูชนิดหนึ่ง จำพวกงูทะเล ในวงศ์งูพิษเขี้ยวหน้า (Elapidae)
งูแสมรังเกล็ดเบลเชอร์ มีความยาวเมื่อโตเต็มที่ประมาณ 0.5-1 เมตร (ประมาณ 20-40 นิ้ว) ความยาวของผู้ใหญ่ มีลำปล้องสีเข้มตัดสลับกันไปทั้งตลอดลำตัว 
งูแสมรังเกล็ดเบลเชอร์กระจายพันธุ์ทั่วในมหาสมุทรอินเดีย, ทะเลฟิลิปปิน, อ่าวไทย, นิวกินี จนถึงตอนเหนือของออสเตรเลีย โดยถือว่าเป็นงูพิษที่มีพิษร้ายแรงมากเป็นอันดับหนึ่งของโลก โดยมีพิษรุนแรงกว่างูไทปันโพ้นทะเล ("Oxyuranus microlepidotus") ซึ่งอยู่ในวงศ์เดียวกันถึง 100 เท่า โดยมีการประมาณกันว่า พิษเพียงน้อยนิดของงูแสมรังเกล็ดเบลเชอร์สามารถฆ่ามนุษย์ได้มากกว่า 1,000 ราย แต่โอกาสที่มีผู้ถูกกัดนั้นน้อยมาก เพราะตามธรรมชาติแล้วงูแสมรังเกล็ดเบลเชอร์มีนิสัยขี้อาย หาตัวยาก และปล่อยพิษในปริมาณที่น้อย มีเพียงชาวประมงโชคร้ายบางรายเท่านั้นที่โดนงูแสมรังเกล็ดเบลเชอร์ที่ติดอวนขึ้นมากัดเข้า และถ้าโชคร้ายหากถูกปล่อยพิษออกมา โอกาสรอดชีวิตนั้นมีน้อยมาก ผู้ที่โดนกัดจะมีอาการทางระบบกล้ามเนื้อเริ่มจากปวดเมื่อยกล้ามเนื้อ เป็นอัมพาตและมักเสียชีวิตจากอาการไตวาย
สายฮิงาชิยามะ

สายฮิงาชิยามะ (東山線) หรือสาย 1 เป็นเส้นทางรถไฟฟ้า ส่วนหนึ่งของรถไฟใต้ดินเทศบาลนาโงยะ ในเมืองนาโงยะ ประเทศญี่ปุ่น มีสถานีปลายทาง 2 แห่ง ได้แก่ สถานีทากาบาตะ และ สถานีฟูจิกาโอะกา มีสีทองเป็นสีประจำเส้นทาง และรหัสของทุกสถานี จะขึ้นต้นด้วยตัว H
ระบบรถไฟฟ้า.
ศูนย์ซ่อมบำรุงที่ ทากาบาตะ และฟูจิกาโอะกา
ปลาสิงโตปีก

ปลาสิงโตปีก หรือ ปลาสิงโตปีกจุด (ชื่อวิทยาศาสตร์: "Pterois volitans" /เท-โร-อิส-โว-ลิ-แทนส์/) เป็นปลาทะเลชนิดหนึ่ง จำพวกปลาสิงโต ในวงศ์ปลาแมงป่อง (Scorpaenidae) 
มีครีบอกแผ่กว้างมีก้านครีบแข็งยื่นยาวออกไป และมีเยื่อยึดระหว่างก้านครีบ ครีบหางโค้งมน พื้นลำตัวมีสีน้ำตาลอ่อน มีจุดสีดำแต้มบนเยื่อยึดระหว่างก้านครีบอก ครีบหลังมีก้านครีบแข็งทั้งหมด 13 ก้าน ซึ่งแต่ละก้านสามารถเคลื่อนไหวเป็นอิสระ โดยมีครีบเป็นตัวยึดติดไว้ ในก้านครีบหลังมีบางก้านซึ่งมีเข็มพิษและภายในบรรจุถุงพิษ รวมถึงครีบอื่น ๆ เช่น ครีบก้น, ครีบอก ด้วย หากถูกแทงจะได้รับความเจ็บปวดมาก เมื่อแทงเข้าไปในเนื้อเยื่อของผู้ที่โดนแทงจะก่อให้เกิดความปวดแสบปวดร้อน เพราะมีผลต่อระบบกล้ามเนื้อ ก่อให้เกิดอาการต่าง ๆ เช่น เป็นอัมพาต หรืออัมพาตชั่วคราว รวมถึงเป็นแผลพุพองได้ด้วย
ขนาดโตเต็มที่สามารถยาวได้ถึง 47 เซนติเมตร (18.5 นิ้ว) ในขณะที่ยังเป็นปลาวัยอ่อนจะมีความยาวสั้นกว่า 1 นิ้ว (2.5 เซนติเมตร) มีอายุขัยเฉลี่ยประมาณ 10 ปี 
เป็นปลาที่มีถิ่นกำเนิดในแถบร้อนของอินโด-แปซิฟิก แต่ปัจจุบันได้กลายเป็นชนิดพันธุ์ต่างถิ่นของน่านน้ำแถบอเมริกาเหนือและแคริบเบียน เช่น มหาสมุทรแอตแลนติก, ฟลอริดา และบาฮามาส แต่ยังไม่เป็นที่ทราบแน่ชัดว่ามีการแพร่ระบาดข้ามคลองปานามาด้วยหรือไม่ เชื่อว่า มาจากการปล่อยลงสู่แหล่งน้ำธรรมชาติของการเลี้ยงเป็นปลาสวยงาม โดยพบครั้งแรกเมื่อฤดูร้อนของปี ค.ศ. 2002 โดยนักดำน้ำผู้หนึ่งที่ฟลอริดา 
จากการสำรวจของนักวิทยาศาสตร์พบว่า ปลาสิงโตปีกแพร่ระบาดแทบทุกแนวปะการัง โดยสามารถพบได้ในที่ ๆ มีความลึกได้ถึง 600-800 ฟุต แต่โดยเฉลี่ยจะพบชุกชุมที่ความลึกไม่เกิน 200-400 ฟุต เป็นต้นเหตุทำให้ปลาขนาดเล็กซึ่งเป็นปลาพื้นถิ่นหลายชนิดหายไป เนื่องจากเป็นปลาที่กินอาหารได้จุมาก และแพร่ขยายพันธุ์ได้รวดเร็ว แม่ปลาหนึ่งตัวสามารถผลิตไข่ได้ถึงปีละ 2 ล้านฟอง และมีความสามารถสูงในการสืบพันธุ์ทุก ๆ 3-4 วัน ครั้งละนับแสนฟอง จนต้องมีการกำจัดด้วยวิธีการต่าง ๆ เพื่อป้องกันไม่ให้ปลาแพร่พันธ์มากจนเกินไป และไปทำลายระบบนิเวศ วิธีการกำจัดนั้นมีหลายวิธี รวมถึงการล่ามาเพื่อรับประทานเป็นอาหารของรัฐบาลบาฮามาสด้วย โดยในเริ่มแรกยังไม่มีผู้กล้ารับประทานเนื้อเพราะเกรงว่าจะมีพิษ แต่ความจริงแล้ว สามารถรับประทานได้ เนื้อปลามีความนุ่มอ่อนและมีรสชาติดี แต่กระนั้นก็ยังไม่เพียงพอ
นอกจากนี้แล้ว ปลาสิงโตปีกยังเป็นอาหารที่ชื่นชอบของปลากินเนื้อขนาดใหญ่กว่า เช่น ปลากะรัง ในขณะที่ปลาขนาดใหญ่บางจำพวก เช่น ปลาฉลาม กลับไม่กินเป็นอาหาร เนื่องจากเป็นปลาที่ไม่เคยปรากฏมาก่อนในท้องถิ่น
สายสึรุไม

สายสึรุไม (; โรมาจิ: "Tsurumai-sen") เป็นเส้นทางรถไฟฟ้าในระบบรถไฟใต้ดินเทศบาลนาโงยะ เมืองนาโงยะ ประเทศญี่ปุ่น มีสถานีปลายทาง ได้แก่ สถานีคามิโอตาอิ และ สถานีอากาอิเกะ สีประจำเส้นทางคือสีฟ้า รหัสสถานีขึ้นต้นด้วยตัว T เปิดให้บริการส่วนแรกในปี ค.ศ. 1977
ปลาสิงโตครีบจุด

ปลาสิงโตครีบจุด (ชื่อวิทยาศาสตร์: "Pterois antennata") ปลาทะเลชนิดหนึ่ง จำพวกปลาสิงโต ในวงศ์ปลาแมงป่อง (Scopaenidae)
มีลักษณะทั่วไปคล้ายกับปลาสิงโตปีกเข็ม ("P. radiata") แต่ครีบอกมีพังผืดแผ่กว้างกว่า และมีจุดวงกลมคล้ายตาสีน้ำเงินขอบดำขนาดใหญ่หลายจุด ลายบนลำตัวมีจำนวนมากกว่า ครีบหลังตอนท้ายถึงครีบก้นใส มีจุดประสีคล้ำหรือแดงเข้มตามก้านครีบ ครีบท้องสีแดงคล้ำ
มีขนาดความยาวโดยเฉลี่ยประมาณ 10 เซนติเมตร พบใหญ่สุด 20 เซนติเมตร พบกระจายพันธุ์ตามแนวปะการังในเขตร้อนและเขตอบอุ่นมหาสมุทรแปซิฟิกและอินเดีย ในน่านน้ำไทยพบได้เฉพาะฝั่งทะเลอันดามันและเป็นปลาที่พบได้น้อย
พระสุนทรธรรมประพุทธ์ (เกษร ฐานิสฺสโร)

พระสุนทรธรรมประพุทธ์ (เกษร ฐานิสฺสโร) (19 ตุลาคม พ.ศ. 2481- ปัจจุบัน) พระภิกษุในพระพุทธศาสนานิกายเถรวาท คณะมหานิกาย ชาวจังหวัดกาฬสินธุ์ เป็นอดีตเจ้าคณะอำเภอยางตลาดและอดีตเจ้าอาวาสวัดอร่ามมงคล อำเภอยางตลาด จังหวัดกาฬสินธุ์ ปัจจุบันเป็นที่ปรึกษาเจ้าคณะจังหวัดกาฬสินธุ์และเจ้าอาวาสวัดเหนือ อำเภอเมือง จังหวัดกาฬสินธุ์ ได้รับพระกรุณาโปรดเกล้าฯพระราชทาน ตั้งสมณศักดิ์เป็นพระราชาคณะชั้นสามัญ(สย.) เมื่อวันที่ ๕ ธันวาคม พ.ศ. ๒๕๕๖
ประวัติ.
พระสุนทรธรรมประพุทธ์ (เกษร ฐานิสฺสโร) มีนามเดิมว่า เกษร นามสกุล สรสันต์ เกิดเมื่อวันเสาร์ ที่ 19 เดือนตุลาคม พ.ศ. 2481 ตรงกับวันแรม 12 ค่ำ เดือน 12 ณ บ้านเลขที่ 19 หมู่ที่ 8 บ้านดอนยานาง 
ต.อุ่มเม่า(ปัจจุบัน ต.ดอนสมบูรณ์) อ.ยางตลาด จ.มหาสารคาม(ปัจจุบัน จ.กาฬสินธุ์) โยมบิดาชื่อ นายเหลื่อม สรสันต์ โยมมารดาชื่อ นางอ่อน สรสันต์
เป็นพระอุปัชฌาย์ เมื่อได้บรรพชาเป็นสามเณรแล้วก็ได้อยู่ในสมณเพศ เคร่งครัดในพระธรรมวินัยและหลักปฏิบัติตามรอยพระอุปัชฌาย์อาจารย์ ศึกษาเล่าเรียนพระปริยัติธรรมเรื่อยมา
เจ้าอาวาสวัดดอนยานาง เป็นพระอุปัชฌาย์ เมื่อได้อุปสมบทแล้วก็ได้ปฏิบัติศาสนกิจและศาสนประโยชน์ทางพระพุทธศาสนาไว้มากมายนานัปการ และได้ศึกษาเล่าเรียนพระปริยัติธรรม
ตลอดถึงการได้รับแต่งตั้งเป็นพระธรรมทูต ประจำหน่วยอำเภอยางตลาด จังหวัดกาฬสินธุ์ เดินทางจาริกไปเผยแผ่หลักธรรมคำสอนของพระพุทธศาสนาในท้องที่ต่างๆในเขตอำเภอ
กีฬาบิลเลียดและสนุกเกอร์ในซีเกมส์ 2013

กีฬาบิลเลียดและสนุกเกอร์ในซีเกมส์ 2013 จัดแข่งขันขึ้นที่สนามอาคารอินดอร์วันนาเต้ย์ดิ ในกรุงเนปยีดอ ประเทศพม่า ระหว่างวันที่ 13–20 ธันวาคม 2556
ตารางสรุปเหรียญการแข่งขัน.
<templatestyles src="Legend/styles.css" />  ประเทศเจ้าภาพ
กีฬาเรือแคนูในซีเกมส์ 2013

เรือแคนูในซีเกมส์ 2013 จัดแข่งขันขึ้นที่เขื่อนนกาไลค์ กรุงเนปยีดอ ประเทศพม่า ระหว่างวันที่ 9–13 ธันวาคม 2556
สรุปตารางเหรียญการแข่งขัน.
      เจ้าภาพ
โอ ว็อน-บิน

โอวอนบิน เป็นนายแบบ นักแสดงและนักร้องชาวเกาหลีใต้
ประวัติ.
โอ ว็อน-บิน เกิดที่ อินช็อน เขาเคยเป็นสมาชิกวง FT Island เขาลาออกจากวงในปี 2552 แลเปิดตัวเป็นศิลปินเดี่ยว ในเดือนพฤศจิกายน ของปี 2010
ปลาฉลามกรีนแลนด์

ปลาฉลามกรีนแลนด์ (ชื่อวิทยาศาสตร์: "Somniosus microcephalus") เป็นปลากระดูกอ่อนชนิดหนึ่งจำพวกปลาฉลาม ในวงศ์ปลาฉลามสลีปเปอร์ (Somniosidae)
ปลาฉลามกรีนแลนด์เป็นปลาฉลามกินเนื้อที่มีขนาดใหญ่ที่สุดชนิดหนึ่ง นับว่ารองมาจากปลาฉลามขาว เพราะอาจยาวได้ถึง 24 ฟุต และมีน้ำหนักได้ถึง 2,500 ปอนด์ แต่ขนาดโดยเฉลี่ยทั่วไปยาว 2.44–4.8 เมตร (8.0–16 ฟุต) และมีน้ำหนักประมาณ 400 กิโลกรัม (880 ปอนด์) ปลาฉลามกรีนแลนด์มีผิวหนังที่หนาหยาบเหมือนกระดาษทรายสีเทาเข้มเกือบดำ ครีบหลังเป็นเพียงโหนกสั้น ๆ ไม่เหมือนกับปลาฉลามทั่วไป 
มีขากรรไกรกว้าง มีฟันที่แหลมคมเรียงกันเป็นแถว บนขากรรไกรบน 48–52 ซี่ ในขณะที่ขากรรไกรล่างมีประมาณ 50–52 ซี่ ใช้สำหรับจับอาหารให้แน่นและงับเหยื่อ รวมทั้งสะบัดให้ขาด
ปลาฉลามกรีนแลนด์ พบกระจายพันธุ์อยู่ในแถบน้ำที่หนาวเย็นมีอุณหภูมิเพียง 10 ถึง -6 องศาเซลเซียส ในแถบอาร์กติก เช่น กรีนแลนด์, ไอซ์แลนด์, นอร์เวย์ นับว่าเป็นปลาฉลามที่อาศัยอยู่ในซีกโลกตอนเหนือที่สุด นอกจากนี้แล้วยังอาศัยอยู่ในความลึกกว่า 2,000 ฟุตจากผิวน้ำ
ดังนั้น วงจรชีวิตของปลาฉลามกรีนแลนด์จึงยังไม่เป็นที่รู้จักมากนัก เชื่อว่ากินปลาและสัตว์น้ำชนิดต่าง ๆ ตามพื้นทะเลเป็นอาหาร รวมถึงซากสัตว์ขนาดใหญ่ที่ตายลงน้ำด้วย เช่น หมีขั้วโลก, ม้า, กวางแคริบู เนื่องจากมีการผ่าพบซากสัตว์เหล่านี้ในกระเพาะอาหาร และเชื่อว่าด้วยขนาดและรูปร่างกอปรกับถิ่นที่อยู่อาศัย จึงเป็นต้นเหตุของความเชื่อเรื่องสัตว์ประหลาดขนาดใหญ่ในแม่น้ำหรือมหาสมุทรในแถบซีกโลกทางเหนือ เช่น สัตว์ประหลาดล็อกเนสส์ 
แม้จะยังไม่เป็นที่รู้จักมากนัก แต่ชาวไวกิงหรือชาวไอซ์แลนด์ได้รับประทานเนื้อปลาฉลามกรีนแลนด์มานานนับเป็นพันปีแล้ว โดยมีการทำการประมงจนเป็นอุตสาหกรรม โดยเรือประมงที่ใช้เอ็นเบ็ดน้ำลึกยาวถึง 1 ไมล์ หรือ 1 ไมล์ครึ่ง และมีระยะเวลาการออกเรือเป็นช่วงเวลา ซึ่งอาจทิ้งเวลานานถึงหลายสัปดาห์หรือหลายเดือน เนื้อของปลาฉลามกรีนแลนด์เมื่อรับประทานสด ๆ จะมีสภาพเป็นพิษ ต้องผ่านกระบวนการถนอมอาหาร เช่น หมักและตากแห้ง (ในภาษาไอซ์แลนด์เรียกว่า "เฮาคาตล์") เป็นระยะเวลานานก่อนจึงจะสามารถรับประทานได้ เนื้อเมื่อหั่นมาแล้วจะมีสีขาวบาง กระนั้นก็ยังคงมีกลิ่นฉุนคล้ายกลิ่นปัสสาวะอยู่ดี เมื่อรับประทานเข้าไปแล้วก็ยังคงมีกลิ่นติดอยู่ในปากไปอีกนาน จนได้ชื่อว่าเป็นอาหารที่มีกลิ่นฉุนที่สุดในโลก
ไม้คิว

ไม้คิว  หรือ ไม้คิวสนุกเกอร์ (snooker cue) ไม้คิวพูล (pool cue) เป็นอุปกรณ์หลักในเกม สนุกเกอร์ พูล หรือ แครอมบิลเลียด (carom billiards) ใช้ในการแทงลูกคิว ไม้คิวเป็นแท่งเรียวมีความยาวประมาณ 58 นิ้ว (1.5 เมตร) และมีน้ำหนัก 18-21 ออนซ์ (510-600 กรัม) สำหรับพูล (สั้นกว่านี้สำหรับ แครอมบิลเลียด และยาวกว่านี้สำหรับ สนุกเกอร์ และน้ำหนักเบาสำหรับทั้งสอง) ไม้คิวส่วนใหญ่จะทำจากไม้ แต่บางครั้งปกคลุมหรือสลักด้วยวัสดุอื่น ๆ รวมทั้ง แกรไฟต์ คาร์บอนไฟเบอร์ หรือ ไฟเบอร์กลาส ในอดีตคำว่า คิว (Cue) ในภาษาอังกฤษก่อนหน้านี้เริ่มใช้ตั้งแต่ศตวรรษ 16 ถึงศตวรรษที่ 19 นั้นคือ billiard stick (ไม้บิลเลียด)
เต่าเสือดาว

เต่าเสือดาว (ชื่อวิทยาศาสตร์: "Stigmochelys pardalis") สัตว์เลื้อยคลานประเภทเต่าชนิดหนึ่ง จัดเป็นเต่าบก (Testudinidae) ชนิดหนึ่ง
ศัพทมูลวิทยา.
ชื่อทางวิทยาศาสตร์ของเต่าเสือดาว มาจากภาษากรีก 2 คำ คือคำว่า "Stigma" หมายถึง "การกำหนด" หรือ "จุด" และคำว่า "Chelone"(Χελωνη) หมายถึง "เต่าบก" ขณะที่ชื่อชนิดคำว่า "pardus" เป็นภาษาลาติน หมายถึง "เสือดาว" โดยหมายถึงลวดลายคล้ายลายเสือดาวบนกระดอง
ลักษณะและพฤติกรรม.
เต่าเสือดาว นับเป็นเต่าบกเพียงชนิดเดียวเท่านั้นที่อยู่ในสกุล "Stigmochelys" นับเป็นเต่าบกที่มีขนาดใหญ่เป็นอันดับ 4 ของโลก รองจาก เต่ากาลาปากอส, เต่าอัลดาบร้า และเต่าซูลคาต้า โดยมีขนาดกระดองยาวได้ถึง 23 นิ้ว (54.42 เซนติเมตร) ซึ่งโดยปกติตัวผู้มักจะมีขนาดใหญ่กว่าตัวเมีย กระดองจะมีลายเป็นจุดแต้มสีดำบนผิวกระดองพื้นสีอ่อน จุดแต้มนี้มีทั้งที่มีขนาดใหญ่กระจายอยู่ห่างกันและที่อยู่ใกล้กัน โดยแบ่งออกได้เป็น 2 ชนิดย่อย คือ
นอกจากนี้แล้ว เต่าเสือดาวที่พบในแอฟริกาใต้มีลักษณะเฉพาะอีกประการหนึ่ง นั่นคือ ผิวหนังจะมีการตกกระ โดยมีจุดดำเล็ก ๆ กระจายตามผิวหนัง กระนี้เห็นได้ชัดในลูกเต่าที่เพิ่งฟักจากไข่และเต่าวัยอ่อนก่อนจะค่อย ๆ เลือนหายไปตามอายุที่เพิ่มขึ้น ลูกเต่าที่เพิ่งฟักจากไข่จะมีลวดลายจำเพาะบนกระดอง เป็นลายจุด 2 จุดซึ่งจะอยู่บนแผ่นกระดองแต่ละแผ่น (หรืออาจกินพื้นที่มากกว่าหนึ่งแผ่น) เหมือนจุดแฝด จุดแฝดดังกล่าวจะค่อย ๆ เลือนหายไปเมื่อเต่าโตขึ้นเช่นกัน แต่จำนวนจุดคู่บนแผ่นกระดองของเต่าแต่ละตัวจะไม่เท่ากัน เต่าบางตัวอาจจะมีมากแต่บางตัวก็อาจจะไม่มีเลย แม้กระทั่งเต่าที่ฟักออกมาจากครอกเดียวกันบางตัวก็มีลายจุดบนกระดองในขณะที่บางตัวไม่มี 
เต่าเสือดาว เป็นเต่าที่กินพืชเป็นอาหาร โดยมีหญ้าและผักใบเขียวเป็นอาหารหลัก นอกจากนี้แล้วยังสามารถกินลูกแพร์หนาม ตลอดจนลำต้นและผลของต้นพืชอวบน้ำได้ด้วย โดยมีพฤติกรรมหาของกินตลอดทั้งวัน เข้าสู่วัยเจริญพันธุ์เมื่ออายุได้ 12-15 ปี
พบกระจายพันธุ์ในพื้นที่แห้งแล้งของทวีปแอฟริกา ตั้งแต่แอฟริกาใต้สะฮาราลงมาในหลายประเทศ เต่าเสือดาวที่พบในแอฟริกาใต้ พบได้ในจังหวัดเคป และบริเวณตะวันตกเฉียงใต้ของรัฐออเรนจ์ฟรี โดยมีรายงานว่าพบมีการผสมพันธุ์ข้ามสายพันธุ์ระหว่างชนิดย่อยทั้ง 2 ชนิดกันด้วย
ในที่เลี้ยง.
เต่าเสือดาว นับเป็นเต่าบกอีกชนิดหนึ่งที่มีความสวยงาม จึงนิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์แปลกหรือสัตว์ต่างถิ่น ในที่เลี้ยงเต่าสามารถเข้าสู่วัยเจริญพันธุ์เมื่ออายุได้เพียง 6 ปี พฤติกรรมในการผสมพันธุ์จะเริ่มจากเต่าตัวผู้จะเป็นฝ่ายเปล่งเสียงคำรามออกทางจมูก หลังผสมพันธุ์ตัวเมียจะวางไข่ซึ่งมีจำนวนระหว่าง 5-18 ฟอง โดยการขุดรูฝังไว้ใต้ทราย เต่าเสือดาวแอฟริกาใต้ ขยายพันธุ์ในสถานที่เลี้ยงได้ยากกว่าเต่าเสือดาวธรรมดา
ไม่บ่อยนักที่ไข่เต่าเสือดาวจะฟักเป็นตัวในตู้ฟัก โดยส่วนใหญ่การเพาะขยายพันธุ์ที่ประสบความสำเร็จมักเกิดขึ้นเมื่อไข่เต่าถูกฝังทิ้งไว้ในพื้นดิน ภายใต้อากาศซึ่งใกล้เคียงกับที่อยู่อาศัยตามธรรมชาติของเต่าเสือดาว แต่อย่างไรก็ดีมีผู้เพาะพันธุ์เพียงจำนวนน้อยเท่านั้นที่สามารถเพาะขยายพันธุ์เต่าเสือดาวได้ในสถานที่เลี้ยง
กีฬาชี่นโล่นในซีเกมส์ 2013

ชี่นโล่นในซีเกมส์ 2013 จัดการแข่งขันขึ้นที่ สนามกีฬาอาคารหวุ่นนา เตอิกดี กรุงเนปยีดอ ประเทศพม่า ระหว่างวันที่ 4–9 ธันวาคม 2556
ตารางสรุปเหรียญการแข่งขัน.
<templatestyles src="Legend/styles.css" />  ประเทศเจ้าภาพ